JOE BIDEN CU WHITE HOUSE DR PA NIH CEI KO IN A SINING APHUAN DIH – The Chinlung Post\nJOE BIDEN CU WHITE HOUSE DR PA NIH CEI KO IN A SINING APHUAN DIH\nOctober 16, 2020 admin Local News 0\nTrump zuamcawhtu Joe Biden hi president ttuan dingah a tlinh lo tiah Dr Ronny Jackson nih a chim. White House ah Dr a ttuan cangmi Dr Ronny Jackson nih atimi cu Dr ka si bantukin Joe Biden hi a thluak le athinlung lei ( Mental Capacity and Cognitive Abilty) zoh tik ah rampi hruaitu dingah a tlinh lo. President rianttuan ding ah a taksa tthawnnak le thinlung tthawnnak zeizat dah ahau timi hi ka theih ngai ko tiah a chim.\nDr Ronny Jackson cu Obama president a ttuan lio le Donald Trump attuan chungah White House ah Sibawi attuan cangmi zong a si. Theihcio bangin Joe Biden cu kum upa cangmi hna nih an ngeihmi Dimentia timi zawtnak angei tiah an chim lengmang. Alunglo tuk cang tiah an chim. Mipi hmai bia a chim zongah a nupi le a unau hna hi a thleidang kho tawn hna lo ti asi.\nCun TV ah bia a chimnak zongah a chim dingmi biahi philh a hmang tawn i, nizan tihni Ohio i, bia a chim zongah zuamnak aluh hnawhchan adirnak hmun zong a philh. Atimi cu kan i funtom hi ahau. Democrats min in Senator caah ka vun dirnak hi asi tiah zeipoilo taktak in a chim. Culawng siloin Mitt Rommy he election kongah an i tining zong a chim chih. Asinain Mitt Rommy min zong a philh tthan.\nMah pa Mormon pa kha tibak in a chim. Chim dingmi a philh caah mipi hna cu ka chim duhmi nan theih ko kha tiah a chim salam. Cun bia a chim cuahmah lio zongah hin atuhi khoika hmun le hma ah dah bia ka chim timi zong hi a philh lengmang rih. Naite ah a ti tthan rih mi cu US tuanbia ah ahmasa bik sidingin Senate ah minak Nu ka chiah lai tiah a chim hoi.\nSenate hi president nih tuah khawhmi thil asi lo cupin ah Senator rian a tlaimi hi minak chungin minung pahnih an um cang fawn. Minak nu chungin senator attuan hmasa bik cu Carol Braun asi i, aliamcia kum 1993 in 1999 ah arak ttuan cang. Hi konghe pehtlaiin acunglei langhtermi Dr Ronney Jackson nih a timi cu President rian cu ahartuk mi asi i, taksa thinlung dihlak in ttuan ahau.\nZeitik caan paoh ah lungfim tein um peng ahaumi asi i, timhcia tein um peng zong ahau. Thatein tuak i, zeibantuk kong vialte zong theih i, thil tampi hna hi voikhat te ah ruah zong ahau. Joe Biden cu atu dirhmun hmanh ah thil pakhat te lawng asimi election kong biachimnak hmanh ah a chim dingmi hman ah alung a buai ko cang tiah a chim chih.\nMee Mee Khe Nih Mual A Kan Liam Tak


Khrih Lawng Nunnak Diriamnak - A VEL IN KHAMH KAN SI\nKHRIH LAWNG NUN DIRIAMHNAK\n“Bawipa cu tukhal bantuk in a ka vengtu asi. Ka herhmi vialte a ka pek dih.” Salm 23:1\nPhundang in leh I tial ahcun “Bawipa cu a ka khaltu asi; Herhmi ka ngei ti lo,” ti a si hnga.\nAdrian nih mirum pahnih hna bia an I ruahnak kong a tial. Scottish hrin, Sierra Club a dirhtu pa John Muir le Tlangtlawng lam sernak sehzung a ngeimi mirum pa, E.H. Harriman bia an I ruah. John nih cun tlanglawng lei mirum pa cu aa thawh I, “Nangmah nak in ka rum deuh,” tiah ati. Harriman nih cun “Zeitindah asi khawh?” tiah a leh ve. John nih a lehthan mi cu, “Zeicahtiah ka duhmi poah ka ngeih dih, nang na ngei dih lo. Cucaah nangmah nak in keimah ka rum deuh,” tiah a ti.\nCapo bantuk in holh in lente an I celh mi asi kho men. Aho an va rum deuh zong ah, An Nunnak hi lawmhnak tlamtling, Nun diriamhnak taktak (Satisfaction) an ngeih le ngeih lo hohmanh nih kan hngal lo. Thil pakhat a fiang bak mi tu cu, “Kan nun diriamhnak kan kawl nak ahhin, minmei zam cung le chuncha dong tiang kan va kawl zongah kan hmu kho lai lo I SUI UM chungah kan va kawl zongah nunnak lawmhnak tlamtling taktak cu kan hmu kho lai lo. Zeicahtiah Nunnak diriamhnak tlamtling taktak le lawmhnak tlamtling taktak cu Jesuh Khrih chung lawngah hmuh khawh asi. A zutmi tikuang ser loin a zut lo mi tikuang chung lawnglawng ah Nun tihal riamhnak taktak cu a um. Vawlei ti kan din chung paoh cu kan ti a hal zungzal ko lai.\nNun cawn ding:\nZeinihdah na nunnak di a riamh ter? Na ngeihmi suingun chawva, inn le lo le thilri hna nih maw? Na chungkhar maw na rian dah? Zeidah na nunnak a lawmh ter I na nun di a riamh tertu an si? Pathian sinah, zungzal a hmunmi lawmhnak hram, Amah thlarau in an khahter nakhnga thla cam! Na caah zungzal tinung Jesuh a chuak than cang.\nSunparnak cu Bawipa ta sikoseh.


Kawlram CDM caah Malaysia in a tu tiang ah RM 105,586 kan kuat kho cang. – Hakha Cherry\nKawlram CDM caah Malaysia in a tu tiang ah RM 105,586 kan kuat kho cang. Mah kan kuat nak ah a kuat man a dih mi hi RM 305 a si. Kawlram tangka in ting 314 MMK a chuak. Mah chung ah hin ting 5 MMK hi kawlram lei direct in kan kuat mi a si I a chuah an nih har tuk caah ting 309 MMK hi India lei in indirect in Hakha CDM committee, Dr Cung Pi te sin ah kan Kuat.\nA cung lei tangka zat hi Rupee in MMK ah an tleng hnu ah thawng an rak kan thanh mi ning tein kan rak langh ter mi a si. An mah nih Township pa 9 ning tein an phawt dih te lai tiah thawng thannak tuah kan in duh hna.\nThaazaang a chuah tu le a pechan tu nan dih lak cung ah ram le miphun caah Pathian nih thlawchuah In pe chin ko hna seh.Credit-James Bawi Thang Bik\nCRPH nih CDM min pek ding in ahnu bik ni le caan akhiah, 31/3/2021 zaan sml 1am hi a hnu bik asi.Hi ni le caan tiang CDM ah alut lo micu ralhrang dirkamhtu asi cang ticu kawlram pi theih asi ko.CDM luhnak caan adih hnu ah CDM a lut lomi vuanthan nih zeibantuk an tuah zongah ralrin pek a herhnak a um tilo, aherh ning in lehrulh caan asi.\nCDM luhnak caan deadline adih cang mi cung ah CDM alut lomi hna hrocel le cathanh chuah caan asi ti lo, action lak lawng atang.\nAn nih CDM lut lo mi hna an rian cu ralkap khuakhan mi zulh cu pei an rian si fom cu,,, Cu si lo i CDM luh le luh lo kong i nihin nitiang cathanh chuah peng zong hi mi asimh cang.\nDeadline suai mi caan adih cang ahcun sawmnak tuah can asi lo, action lak caan asi.Kan hruaitu tu hna hrim hi an lungsau tuk i hi ti lungsau khawh ko ahcun ralkap uknak zong tuar khawh ding si ko lo maw?\nCucaah khuakip hruaitu hi aho dah nan si? Kan in ven ve ko hna bu ah nan khua khan nak mipi nih an theih tung lo ah zeitin kan cawl cangh lai.\nMiral tha nih hmai kan sa lai kan ti lio ah heh tiah hrocer le dalan ah kan in thanh lai tiin mi hro.Chim ding atam pi rih,,, khi ka lei mipi tu caah ka cawlcang i ka rak kir than tik ah tam deuh ka nolh te lai.\nNote:Nihin mino nih kan herh mi 1. Raltha mi hruaitu2. Akhul rangmi hruaitu3. Idea tha ngei mi hruaitu\nAtutiang hrauitu hna nih khuachung ca ah timhlamhnak an ngeih mi theih asi lo, mipi nih an theih tik ahcun mipi an i ready ve te lai lo,Cu ruangah mino tampi khuate ah kan phan, mizoram tucu luh loin mah le khua caah tiin tanlak timh asi cang.Lairam Liapa


Syria in US Ralkap Chuah Ding Evangelical Upa Pawl Lungtling Lo – THE CHIN JOURNAL\nSyria in US Ralkap Chuah Ding Evangelical Upa Pawl Lungtling Lo\nOctober 8, 2019 October 8, 2019 | The Chin Journal | Hakha, Chin State\nSyria ram ah ISIS ralhrang dohnak a dih cang caah US President Donald Trump nih US ralkap pawl Syria ram in chuah cang ding in thawng a thanhmi cung ah US ramchung Evangelical Khrihfa hruaitu lei upa pawl an lung a tling lo ngaingai, tiah theih a si.\nUS ralkap an chuah dih lecangka in Turkey nih Kurd hriamtlai pawl doh ding in Syria-Turkey ramri ah luh a timh colh caah US President Trump biachahnak cung ah amah Republican party chungtel lila zong an lung a tling lo ngai.\nTurkey nih doh a timhmi Kurd hriamtlai YPG (Syrian Democratic Force-SDF tang ah a ummi) hi ISIS ralhrang dohnak ah US he biatak tein aa bawmmi an si. Syria rialdip uktu Assad dohnak zong ah SDF hi US nih biatak tein a rak dirkamhmi a si fawn.\nAtu ah Turkey nih YPG cu a duh tawk in phomh ko seh ti phun in US nih chuahtak a timh tik ah US cu leirawitu dirhmun bantuk in a hmutu zong an um.\nUS ah awann a ngei ngaimi Evangelist Pat Robertson nih, “Syria nichaklei ah a ummi Democratic Forces pawl hi US nih kan leirawi ko hna lai maw? Turkey nih kan hawi Kurd pawl hi an duhtawk in phomhnak nawl kan pe ko hna lai maw?” tiah biahalnak a tuah.\nHlanlio Arkansas Republican governor le Baptist pastor a rak simi Hukabee nih, “Syria i Democratic Forces hriamtlai nih hin raldoh kan bawm u tiah a rak kan ti ballo. Ralhriam tu kan bawm u law kanmah tein kan doh lai a kan ti. A ngaingai ah US caah zumhtlak hawikom an si. Atu bantuk in olzaang tuk in kan hlonh hna awk a si lo,” tiah a chim ve.\nFamily Research Council ah Vice President a simi Travis Weber nih, “Kanmah he a ttang ttimi kan hawi kan hlawt a si ahcun hmailei ah ahohmanh nih kanmah he ttan tti an duh ti lai lo,” tiah ralrin peknak bia a chim ve.\nSihmanhsehlaw, President Trump nih cun, “Syria ah hin a dang ram nakin US nih fak khun rian kan tuan. ISIS dirhmi Caliphate a rawh nakhnga US nih 100% in a tuan cang. Cucaah, atu cu mahka hmunram ah a ummi hna nih anmah tein an hmunram an i kilven ve caan a si cang,” tiah a chim.


U THEIN SEIN NIH BIAHALNAK ATUAH LIO AH KHAN ZEITINDAH AN TI – The Chinlung Post\n2008 Phunghram Pi Hi Party Politcs Tuahnak Cauk A Si Lo, Remdaihnak (Peace) Cauk Kan Ti Khawh. Kan bia tlawmte in van pehta tthan usih, kawlram luatnak hmuhawk ah a muisam ,a pungsan a hong langh pah cang tik Kawl rawm mi le Tlangcung mi hnatlaknak cahrenh a rak herh. Aung San nih Kawlrawn lawng luatnak la loin Tlangcung he hmunkhat ah luatnak lak i ifonh a rak ngiar peng hna.\nTlangcung hnatlaknak tel loin le minsen thu loin Kawlram ah khumhkhawh a rak si hrimhrim loh. Cu ruang ah minsen thut i, luatnak hmuh hnuah zeitindah khua kan sak kun hna lai timi biahrenh an rak tuah. Cu biahrenh cu Panlung Agreement kan ti tawn mi kha si.Mah hi ca um ruang ahhin Kawlram nih luatnak kan hmuhkhawh, Luatnak kan hmuh hnu kum 10 ah cun kan cahrenh ning in kalte lai ti zong an telh chih. Mirang nih luatnk kan pek hna ah cun Phunghram pinan ngeih ta hau, Phunghram loin luatnk pek khawh si lo a ti hna.\nCutik ah 1945 ah khan hlutdaw thimnak an tuah i mah hna nih cun 1947 phunghrampi kha an suai, kha an suai tik ah an cahrenh kha telh awk a tlak mi kha an rawn chih. 1948 ah khan luatnak cu kan van hmuh khawh. Cauk ning in thimnak an tuah khawh 1952 khan an awt, General first election si, kumli term khat a si caah 1956 ah an term a dih.\nVoi hnihnak thimnak cu an awt than i cozah a kai than kum 2 hrawng an kal ah an buai ngai i Inn hngak Cozah hna 1958 i a hong chuahnak si. Sihmanhsehlaw,1960 kum phak tik ahcun thim tthan cu a za tthan.Voi thumnak thim si cang. hi kum thimnak hi tih a rak nung taktak minung tampi an rak tlau. Kawl catial thiam mi pawl nih an ttial ngam lomi a tam ngai. Thimnak a dih cozah a kai than. 1962 an hong phanh ah Ram a buai ngai. A ruang tlawmpal in ka van langhter lai.\nPakhatnak. 1960 thim lio ah U Nu nih tei lo lai a phang ngai. A party kha pa 2 ah an i cheu cang. Cu caah Daw Khin Kyi nih message pa hnih a pek pa khatnak cu kawl biaknak hi ram biaknak ah ka ser lai ti ah mipi na kamh hna lai.Pahnihnak.Kawlram chung Kala pawl paoh paoh rammi sinak kan pek hna lai ti zong a rak kamh hna ti si. Kha biakam kha Kawlran mipi nih leichia cawh in an van cawh. A lu a ling dih.\nPathumnak. Tlangcung mi nih 1952 -1962 kum hra (10) kan tlinh cang kan biakam a tling cang. Kan biahren a tling cang tiah hluttaw chungah lungmit in an van thuat ve hoi. A pending ah an chiah tawn nain biahren cu a hmual a fak. Palinak.Cu lio ah kawlram ah thlichia, ruah chia nih inn 20000 Thongkul hrawng a rak hrawh i Cozah nih phaisa a ngei ti fawn loh. Hi kong ahhin Nihin tiang kan buaimi hi van langhter ka duh.\nKha lio, kan sachoh ahkhan Thlaurau (spirit) phun 2 in a um i Tlangcung mi zong, Kawlrawn mi zong nih fiang taktak in an hmu kho loh. Tuni tiang zong fiang taktak in an hmu kho loh. Cu kong cu vanlanghter kai timh mi cu a si. Tu tiang zong Daw Suh nih a hmu kho lo hlah maw ti awk in a um.Cu buainak cu USDP U Thein Sein le Tlangcung hriamtlai bu an i ton ahkhan kan buainak a hram cu an hmuh khawh. Cucu zeidah si ti ahcun tlangcung mi nih luatnak (Independence) lak lio i kan sachoh ningin ti kha kan au peng i cucu kawlrawm mi nih an pom kho ti loh.\nKanmah tlangcung mi zong nih kan i timh taktak lomi le kan paw chungah a um taktak lomi kha kan au peng. Sachoh ningin kan ti peng (agreement of spirit/s) kawl nih an ttihmi le an duh lomi (independrence) kha sachoh ning kan ti chung paoh cu ai tel peng.Cu caah panlung agreement kan ti peng tikah kum 70 hrawng kan buainak si. U Thein Sein nih cabuai cung biaruahnak a van ser tikah khan independence hi nan i tim taktak maw? tiah bia a hal hna i Independence cu kan i tim ballo an ti. Cu si ah Ralkap sawngpoh Duhtavuan (ဒိုတာ၀န်အေရးသုးံပါး) hi teh zeitindah nan ruah tiah a hal hna i a kan dawn lo tiah an leh hna.\nA ruang cu (70) cancer zawtnak kha a leng ah an chiah cang tinak si. Kan buainak a ruang (political conflict ) kha an hmuh cang i a lengah an chiah ta cang. Federal kong lawngin an ceih cang. An lam a tluang ngai cang. Lunghrinhnak a um ti loh. An duh mi vialte cu catlap in an chuahpi i pa khat hnu pa khat an i cohlang. Chapter (7) pohmah in 51 an tuah khawh. Ramkhelh kong biaruah lio ah kahtilonak hmelchunhnak ah minsen kan thu lai i (NCA) sachoh kan ti lai an ti.\nCu cauk chung ahcun federal kong khumh khawh chung an khumh cang. Minsenthu pa lai pawl tampi an phan cang. Kawlram tuanbia ah philhkhawh lo ding tuanbia sunglawi, palai ah USA, UN, China, India, Thai Ambassadors tampi an phan. Vawlei pi nih an lawmhpituk. Kawlram party kip upa an i tel dih 700 leng kai an si.Kan ram ah Ni Ceu dawh a chuak cang lai kan ti, Ramtang Sianghnuai vialte Inn ah an lawi cang lai kan ti. Inn sianghnuai vialte an i lawmtuk, an hirha a kok i an tha a nuam, mipi nakin a rak ing deuh mi hrat cu Kaphnih karlak ah lunglomhnak Ni a tlang.\nA ni an van phuan cang. Cu ti ni le caan ah a si lai an van ti ah zan a rak i hngilh kho lomi Tarnu a rak um.Innpa vomkah ah innpa an i hngilh kho lo ti ban tuk kan chuak. Zeitindah bia ka tuah khawh hna lai tiah zan khuadei khua a ruat! Kan ram te hi mi vanchia maw kan si ko rua. Tarnu thinlung ah hrawknak lam a hmuh ai, Maw van law, Ram mipi nih a ngian kan thei ti lo. A caan a nai deuh deuh Tarnu cawlcangh kan i veng kho ti lo. Ramtang mi pawl nan min thu hlah uh! Kei zong ka thu ve lai loh i keimah cozah ka si tikah nan thut te lai.\nRam mipi kan hruttuk, Ram mipi bochan in a chim ngam, zeitluk ttihnung bia dah si? A party ahcun ngafuan bang a hlok in kan i hlok cuahmah ko. Cu lio ahcun a lei a hartuk, thisen chuahnak a si. Tlangcung hriamtlai Unau rual an i cheu dih. A tthen nih an pom i a cheu nih an pom lo. A pommi unau rual nih lam kan tlau tthan lai zum hlah usih! Duh hlah usih! An ti. Minung i bochan le hngatchan cu Tarnu zong a tlau kho mi pei si cu!. U Thein zong a tlau kho mi a si.\nMinung hngatchannak cun kan sachoh tu hi kan Holy Bible a si lai. A phichuak a tthatuk tiah mi cheuh nih an pom. Chaklei hriamtlai pawl nih an duh ve ti lo Tarnu bia hi a hman ko lai. Amah pei ram mipi nih an bawh cio ko cu. Cozah a kai taktak ko lai. Amah timi kan ngeih lo ahcun cozah a si colh ko lai i a kan tuahpiak duh sual lai loh. Amah cozah kai hngak ko uh si an ti.Tlangcung unau rual Nichuah le Nitlak in an ithen. Tarnu bia ruang ah Daihnak cahrenh an tuah duh ti lo.\nA cheu chumte lawng nih Daihnak cahrenh min an thut cang.. U Thein Sein le a nau le rual vawleipi hmai ah mit-aunak an thei lo. Van an zoh a sang khun cang. Vawlei an zoh ah a pit. An caah vawlei cu a muih in a mui. Ningzah lawng hlah, an thin cu meittil linh in a lin. Thazang in cawl awk a ttha ti fawn lo. Cu vialte hmaika le vawleipi hmai ah ningzak mualpho in an hmaika lawng an bih i lukhun in an to ko. Cu vialte cu tlangcung mi nih kan ruat duh lo. Amah ko cu Sathu tho bomh in kan bomh rih.\nKawl nihcun an theih ko zong h i theihter lo khawh si. Tlangcung mi tel nihcun rak iven ding. Hrut virver te khua a sami kan si. Ka thinhan tukah ca pakhat ka rak ttial. CNF/A luhlio ah innchung ah a ummi kan rak um lo. Kan Bawipa Jesuh Khrih kha Jerusalem a luh lio ahcun mipi nih Hosana, Hosana Hosana tiah an rak au nain Rom ralbawi kut a phak tikah ahcun Hosana tiah a aumi mipi hna nih Vailam ah khenh ko, vailam ah khenh ko tiah an aunak aw a thleng mi mipi he kan idannak a um lo tiah October 15.2015 ah ka rak ttial phah. Credit: Siang Lian Hmung


***Vakok.Lian***: 2012 Christmas Lawmhnak\n2012 Christmas Lawmhnak\nDear U le nau hna,\n"Jesuh he cu na hme loh" timi capar in 2012 Christmas kan don hna.\nJESUH HE CUN NA HME LOH!\nSang Uk Cung( Sangtinpa)\nMatt 2:6, “Judea ran ummi Bethleihem khua, Nangmah cu Judah ram khua hna lakah a hme bik na si naisai lo; Zeicatiah nangmah chung hin hruaitu pakhat, ka mi Israelmi hna tuukhal a sidignmi cu a chuak lai” a ti. (A dang rel chih dingmi-Micah 5:2)\nJesuh chuhnak kong hi Biakamthar chungah hmunnih ah kan hmuh khawh. Pakhatnak ah Dr. Luke nih cun Jesuh le chungkhar kha Nazareth ah an um I Bethlehem ah milu rel ah an va kal, cu lio ah Jesush hi chuah dawh in a um. (Luke 2:4). Pahnihnak cu Matthai catialtu nih a tial ve ningah cun Bethlehem an um lio ah Jesuh a chuak.(Matt 2:6-7). Herod nih kumhnih tang hngakchia a thah hna tikah Izipt ram an zam. (Matt 2:16) Izipt ram in an kir hnuah Nazareth ah um hmun an khuar.(Matt 2:23).\nMatthai le Luke nih an tialning ai dang ngai nain fiang tein hngalhmi cu Jesuh a chuhnak cu Bethlehem a si ko. Thawngthabia Mark le John nih cun Jesuh chuahnak kong hi an tial lo nain Nazareth I a umnak kong cu an tial ve.(Mark 6:1-4; and John 1:46. ) Jesuh chahnak kong tialmi dangah 2005 lio I chuahmi “Archaeology magazine, ah Aviram Oshri timipa nih a tialmi capar ahcun Jesuh khrih a chuahnak hi Galilee peng Bethlehem khua a sinak kha fiang tein a langhter.(ref:Aviram Oshri,"Where was Jesus Born?",Archaeology,Volume.58Number6, November/December 2005. )\nTukum Chistmas caan ah thlarau mit in van zoh than dingah ka duhngaimi a um. Cucu Jesuh khrih chuahnak kong kan chim fate Jesuh tuanbia he aa then kholomi khua pahnih cu ‘Jerusalem’ le ‘Bethlehem’ khua hi a si.\n1. Jerusalem Khualipi\nJerusalem Jesuh khrih chan ah khuapi dawh taktak a si. Isaiah 52:1 le Nehemiah 11:1 ahcun “Pathian khua thiang “ tiah aumi a si. Hi khua cu vawlei cung biaknak a simi Judah biaknak , Khrihfa biaknak le Islam biaknak hna I khua thiang tiah auhmi khualipi a si. I siangpaharng 14:21 ahcun Pathain nih amah min chiatnak caah a thiammi khua a si. Jeruslam hi khua he an I dannak cu min phunphun in auhmi khua a si. Abianah, David khualipi, Pathian khualipi(Isiangpahrang 14:21)… tbk in an auhnak hi baibal ah min 50 hrawng kan hmuh khawh. ‘New Jerusalem’ ti ahcun Khua dawhtuk le khuanuam tuk a sinak kha vancung ram he tahchun in chimmi bia ah hman a si. Jesuh chan zong ah Jerusalem hi Jesuh nih a dawtmi khua a si. (Matt23:37, Luke 13:34-35).\nCu tluk I Jesuh nih a dawtmi khua, khua dawh le khua lianngan, vancung he hmanh tahchunmi khua, vawlei ngeihchiah I a rummi le lengdawh thatha an umnak khua cu Jesuh nih cun a tah ko. Luke 19:41-44 ahcun, “Jesuh nih khan Jerusalam kha a hei neih chin lengmang I a hei hmuh tikah a tha I nihin ah hin daihnak caah zei a herh ti kha hei hngal law cu mu!. Sihmanhseh law cucu na hmu kho tung lo...”. tiah a ti.\nZeiruang ah dah Jesuh nih Jerusalem khua cu a tah? A ruang cu Matt23:37, Luke 13:34-35 fiangtein a langhtermi cu “ Maw Jerusalem, Jerusalem, Profet kha na rak thah hna i nangah sinah Pahtian nih a run thlahmi lamkaltu hna kha lungin na rak den hna. Arpi nih a fale cu voi zeizat dik ka kut in huh ka timh hna I an duh lo. Atu cu na inn cu kin taktak in a king cang lai” tiah Jesuh nih a rak ti cang mi a si.\nFiangternak: U le nau hna Jerusalem bantuk in a lianngan ngai tung I Jesuh nih an tahmi na si sual ve hnga maw? Na sining kha van I chek tuah! Na nunnak ah Degree sangsang he ngei i, na chungkhar ah mirum lianngan si tung I Jerusalem bang Jesuh a tahmi na si sual hnga maw? Na khrihfabu kha biakinn thatha le thilri tling khitkheh he ngei ko, Jesuh na ngeih lo ahcun Jesuh nih a tahmi na si ve ko lai. Tha tein ruat tuah. Jesuh nih an tahmi na si sual lai maw?\nBethlehem khua hi Jesuh chan lio ah inn 100 hrawng an umnak khua a si. Bethlehem sullam cu Arabic holh in ‘Sa inn’( house of meat), Hebrew & Aramaic holh in ‘Changreu inn’ (house of bread) tinak a si. Sehmanhsehlaw hi khua hi harnak le mangtam ruangah Elimelak le Naomi te chungkhar hna nih Moab ram ah an rak pem takmi khua a si. (Ruth 1:2). Bethlehem khua hi Rili in 775 meters (2,543 ft) a sannak, Jerusalem nakin 30 meters (98 ft) a sang deuhnak hmun ah a ummi a si. Bethlehem hi Judea ram chaklei tlang ah a ummi khuate a si. Hi khua in 10 kilometers (6.2 miles ) a hlatnak chaklei ah Jerusalem a um.\nBethlem khua hi khua Judea ram chung ah khua hmete si hmahsehlaw, Jesuh a chuhnak khua a si caah vawlei cungah khua lianngan tampi nakin theihhngakmi le chawr awk tlak khua ah a hung cang.\nFianternak: U le nau hna nang le kei zong sikfak santlailo,midang sinah mi hmete,khungkhar dang sinah sikfabik, Khrihfabu dang sinah bu hmebik le santlai lobik, khua dang sinah khua hmebik le santlai lobik sihmah usih, kan pumpak, kan inchungkhar, kan khrihfabu, kan khua te ah hin Jesuh a chuah ve ahcun milianngan kan si ve ko ti kha philh hlah. Jesuh he cu milian ngan kan si. Zecaah tiah Kan Pathian cu khuaruah har fimchimtu,a thawngmi Pathian, zungzl hmunmi pa, Daihnak bawi a si( Isaiah 9:6). Paul nihcun, “Sifak ngai kan lo sihmanhsehlaw mi tampi kan rumter hna, zeihmanh a ngei lomi ko kan lo, asinain a taktak ti ahcun kan ngeih lomi a um lo.” an ti.( II korin 6:10b) Halelujah!\n3. JESUH HE LOCUN…\nJesuh Zultu nunnak kan zoh tikah Jesuh thih hlan le thih hnuah an un tampi ai dang. Abianain Peter hi bawi Jesuh nih “Vancung tawh” “a pekmi a rak si(Matthew 16:18) nain Jesuh an tleih taktak tikah cun voithum tiang a hlawt ko.(Matt 26:75). Cu bantuk zumtu menmen a rak si ve caah Peter hi Jesuh nih hin a rak zum taktak mi pa a rak si lo.(Luke 22:33-34,Johan 13:37-38,Matt 26:33-34). Asinain Jesuh a thihnak in a thawhthan hnuah ni ( 40) chung zultu hna sinah voitampi a nungthan hrimhrim ti kha zeihmanh zumhnak lo awk tha lo ding in lam tampi a langh (Lamkaltu 1:3) tikah Zultu hna le a hlei in Jesuh zultu ngenge a si I thawhthannak a zumlo mipa Thomas sinah a langh tikah an nun kha a thleng bak.( luke 24:36-42, John 20:19-24,mark 16:14). Cu hnu lawnglawng ah Jesuh khrih zultu vialte cu an nun ai thleng I an zumhnak khua a dei. Jesuh thlarau hecun hnangamnak tling an ngei, an zumhnak ral a tha, hro an kual, an nun nih mi a hip cang I, thiangthlarau thawngnak an ngei.(Lamkaltu 1:8). Cucaah khuachia an thawl( lamkaltu 16: 16-24), Peter hmanh nih khan mizeng an damter hna.(lam3:6).\nJesuh thawhthannak a zumlo mipa Thomas zong Jesuh he an van I ton taktak tikah cun a um kho vet i lo I, India le ah a rak I thawh ve I, 18th December, 52AD ah India ram a rak phan. Kum 20 chung rian a tuan hnuah 3rd July,72 AD ah a thi. Hi rian a tuan chungah khuaruah har in a nunnak ah Jesuh ai phuang I minung 19 thihnak in a thawhter hna, minung 260 hi khuachia a thawl piak hna, minung 230 hi thinghmui hma a damter hna, minung 250 hi mitcaw khua a hmuhter hna, minung 220 hi kebeimi a damter hna, minung 20 holh thiam lo a holhter hna, minung 250 mizaw a damter hna. (Rev.Dr.Pratap Digal, Lecture notes, Serampore College, 2012). Jesuh he cun an rak hme hrimhrim loh.\n1.Na pumpak nunah…\nBiaceihtu 13-16 chung kan zoh ahcun Pathian nih Samson cu thawnnak le fimthiamnak a pek. A sinain cu a thawnngak le a fimnak cu pumsa diriamhnak a simi hlawhlangnu menmen le miphundang nu Delilah menmen caah a can a hman caah a chantim hlan ah a thi.Jesuh locun na rumnak, na fimnak, le kan thawnnak hi tih a nung tuk. Nang teh na zumhnak hi Peter nih Jesuh khrih a thih hlan I a rak zumhning in maw na dir hmun a si peng, Jesuh thih hnu Peter nun dah? Fimnak le thiamnak a ngeilomi Peter zong nih Jesuh ai ngeih hnuah cun mizeng an damter ko.(lam3:6). Jesuh hecun raltha tein thawngtha a chim I minung 3000 voikhat teah an lung an I thleng ko.( Acts2:41). Jesuh he cun nah me lo loh!\n2.Na chungkhar ah…\nGalilee ram Kana khua I nupithih tupa le chungkhar nih Jesuh kha nupi thihnak ah an rak sawm. (Johan 2:2). Jesuh kha rak sawm han hlah sehlaw an mual a pho tuk hnga a ruang cu an misunghang pei a dih kha.( Johan 2:3). Jesuh he a ummi khungkhar cu an mual phonak vialte kha Jseh nih a tuah piak viar hna. (Johan 2;7-10). Jesuh he cun na chungkhar kha a hme lo kha phih hlah.\n3. Khrihfabu ah…\nNan khrihfabu biakinn that le dawhnak nih Jesuh a lawm ter kho lo. Jesuh he lo cun khrihfabu hna hi company bantuk menmen ah a cang tawn. Jesuh khrih nih zultu Johan sin in Khrihfabu pa 7 (Efesa Khua Khrihfabu, Syrna Khua Khrihfabu, Pergamum khua Khrihfabu, Thiatira khua Khrihfabu, Sardis Khua khrihfabu, Filadelfia Khua khrihfabu, Laodisia Khua Khrihfabu ) sin ah a cawnpiakmi ah khan nang zei khrihfabu he dah nai lawh bik? Pergamum khua Khrihfabu hna na si sual ve maw? Nan khrihfabu kha tha tein zoh than a biapi tuk. Khrihfabu hmete nan si zong ah Jesuh he cun nan hme nai sai lo kha philh hlah.\n4. Nan umnak khua ah…\nNan khua hi zeitluk khuapi le khua dawh si hmanh Jesuh he locun cu khua cu tih a nunmi khua a si ko lai. Matthai 11:21- 24 le Luke 10: 13-15 kan rel ahcun Jesuh nih Khorazin khua, Bethsaisa khua, le Kapernaum khua hna kha fak taktak in a si hna. Jesuh nih zeibantuk in dah a ti han tiahcun, “Pathian nih Sodom khua cu nangmah nakin a zaangfah deuh lai” tiah a ti. A fak tuk. Nan khua hi Jesuh nih sikmi khua nan si sual hnga maw? Khua bawi le khua upa hna na khua dir hmun kha van zoh tuah! Jesuh a chuahnak khua Bethlehem cu khua hmete si nain Jesuh he cun a hme nai sai lo. Nan khua zong Jesuh he cun a hme lo kha philh hlah!\nJesuh nih cun “ Naihmanh! Innka ah ka dir I ka kingh. Ahohmanh an si ah, a aw a thei I, innka a ka hunhmi cu, an inn chungah cun ka lut lai I, a sinah rawl ka dum lai amah zong ka sinah a dum ve lai.” tiah a ti.(Biathlam 3:20). U le nau hna, December, 2012 Jesuh khrih chuah caan kan phan than cang. Jesuh khrih kha na lungthin, na chungkhar, nan khrihfabu le nan khua ah a chuah khawhnak lai Jesuh nih nan lungthin inn ka a kingh peng. Naute Jesuh chuahnak ah hin kan lungthin innka kha awnglaw Jesuh chuah ter ve cang tuah! Jesuh he cun na hme lai loh.\nHi capar a relmi nan dihlak cungah 2012 Christmas Lawmhnak le Daihnak cu nan cungah um ko seh. Amen.\nPosted by L.VanBlian_blogpost.com at 2:31 PM


Breaking Hakha ah sualnak ngei lo mi minung palek nih an tlei hna. – Lai Lungrawn Post\nSeptember 13, 2021 September 13, 2021 admin Thawngpang\nCarson Biakinn Pawng ah Nu 2 SAC Ralhrang nih an Tlaih HnaHakha Khuathar, Carson Biakinn pawng ah ttamhnak dawr “Beauty Salon” a tuahtu Nu Sung Sung le a naunu cu nihin chun ah SAC ralhrang nih an kalpi hna.SAC ralhrang pawl an dawr ah an lut i an tlaih hna. Zei ruang ah dah an tlaih hna timi fiang in theih a si lo the chin journal.\nGood News:PDF ralkap nih SAC ralhrang 30 nak tam an thah than hna.


CNA Le Kawl Ralkap Kahdaihnak Min An Thut Ahkhan Paletwah Ramthen Kha CNA Nih Ralkap Buu Pakhat Chiahding In An Rak Hal I Kawl Ralkap Nih Umding In A Awnh Cang – Chin World News Evening\nCNA nih Hriamtlai dang a tih hngamaw? Nai hrawng cu Chin ram thlanglei Paletwah peng i hmunkhuar mi AA le Kawl ralkap an i kahnak ruangah Chin miphun kan unau cheukhat nunnak a liam, harnak le temhinnak phunkip an ton nak kong media he dialo he an hun phozar luaimai. Cu lak ah CNA duhlo tu le leirawitu hna nih cantha i lak in kap phunkip in ca an tial an aukhuang. Ahleiin CNA nih AA a tih a timi le CNA ralchiatnak a tialmi an tam. Cu kong he pehtlai in tlawmpal hun langhter ka duh.\n1. CNA nih hriamnam a lak i dothlennak a tuah mi hi zen rawn chommi Lai methal le Puahceh pawl aa kenmi misual luklak doh silo in Ram pakhat runvengtu Cozah ralkap an doh khi asi. Ram pakhat runvengtu hriamnam tling a ngeimi Cozah ralkap pi hmanh a doh cuahmah mi nih miphun fa pakhat asi i dothlennak a tuah vemi AA cu a tih ngaingai hngamaw? Atih lo ahcun ziah a kah velo?\nCNA le Kawl ralkap kahdaihnak min an thut ahkhan Paletwah ramthen kha CNA nih ralkap buu pakhat chiahding in an rak hal i Kawl ralkap nih umding in a awnh cang. Asi nain CNA nih Paletwah ah umding an rak i tim taktak tikah Kawl ralkap nih umding an duh thanlo. A ruang fiang in theih asi lo nain tulio AA nih Chin mipi cungah harnak an pekhna timi thawngpang a len lengmang ri in hin a hun lang ngaimi pakhat cu anmah Kawl nih အိမ်ကြက် ချင်း အိုးမဲ သုတ်ပြီး ခွပ် ခိုင်းတယ် (zuatti khat Arhli kha Umnang thuh in i sanhter) timi policy kha an hman tihi asi. Ziahtiahcun AA pawl Palewah lei an rak tum tikah Kawl ralkap nih CNA le AA karlak ral siter in an phuhnih in cei cikcek in an i phomh hnuah le an mipi nih fak piin an temtuar i an hlawt hna tikah Mupi Arfa hlom in hlom hna ning tihi aa hmuitinh.\nCucu hmundang tlangcung hriamtlai hna sinah Kawl ralkap nih a rak hman tawnmi policy asi. Atu zongah a cung i kan tial bang khin, AA nihhin Kawl ralkap hmanh a tei hna hlan ah Chin miphun le CNA he hin ral i serchap ding ngai in a thawng lo i a molh hrim lailo. Ziah tiahcun anmah Arakan ram chuh a timtu Bangali le ARSA pawl hna hmanh Arakan le AA kan ral tiah an chim phuan ngamhlo lioah Chin miphun le CNA he i ralding le i kap ding in cun an umthu ngai tak hngamaw tihi ruah loawk a thalo. Cun CNA zong nih ram pakhat dirkamh tu cozah le ralkap pi a do ko mi nihcun Miphun fa asimi hna ca i dothlennak a tuah tu AA a tih lai ticu sullam a ngei hrimlo i a tih zong a tih nemmam lailo. A fiangmi tu cu Kawl ralkap zer le tian nakmi rap ah i foih loding in an i ralrin ca tiah tulio a linsa ngaimi Paletwah ramthen harnak kong hi i palh loding le mipi harnak chap loding in a tawlrel le hliahphoih a timh asi deuh lai.\nHi lioah kan Chin mipi nih kan baumi tu cu hmailei ah Arakan le Chin plmiphun karlak ah ral kan tho te khawh caah le Kawl ralkap hi foi le bai in kan duhmi hal an ngah lailo caah CNA thazang thawnter le dirpi a hau kan hngalhlo hi asi. Hriamnam an ngeilo kanti, kan cawkpiak duh tung hnalo, ralkap an tlawm kanti kan lutduh fonlo, Hrinphun tlawmte lawng a huaphna kanti hrinphun dang nih le kan lutduh fonlo. Chim ahle chim kho ngai i tuahtuan ding ah le Uifir bang bao lawng thawn, hiti lungput chuliahru kan ngeih ahcun zei ral cudah kan tei lai? Mi kan soi cun tuah ngamh veding kansi. Credit: Peng Hlawnceu


Kum 30nak Chin Dohthlennak Ni Ah Ramchung Ramleng In Chin Miphun Minung 170 Leng An Chuak Kho – THE CHINLAND POST\nKum 30nak Chin Dohthlennak Ni Ah Ramchung Ramleng In Chin Miphun Minung 170 Leng An Chuak Kho\nSalai Ngun San Aung| 2018 March 23| CNF/A nih dohthlennak an tuah a kum 30nak ni ah Chinmi ramchung ramleng in minung 170 leng nih Camp Victoria ah hlunghlai ngai in an zawh kho ti thawng kan theih.\nA kum 30nk Chin Revolution Day tuahnak ding ca hin ramchung ramleng Chinmi hna nih chawva tampi an chuah i Sia pathum le vok lu hnih in puai zong sunglawi ngai in an tuah.\nPu Biak Ceu nih Sia pakhat (Malaysia), Pu Chum Ling nih Sia pakhat (Hakha), Pu Lian nih Sia pakhat (India), Rual-U nih 250,000 MMK (Thantlang), Dr. John nih 200,000 MMK (Hakha), Rual-U nih Vok pakhat (Yangon), Pi Kil nih Vok pakhat (Hakha), The Hakha Post-200,000 MMK le Rual-U nih 1,000,000 MMK (Hakha) an si hna ti tutan khualtlung le chawva bawmhchanhmi cazin ningin kan theih.\nChin Revolution Day tuahnak caah bawmchantu vialte cu CNF nih upatnak ROCA zong an pek hna. A cunglei ah kan langhter mi leng in ringawn lei ah seh thilri in siseh, hlasak siseh lam hmuhsaknak zong in telpi le thazaang petu an um lengah ringawn le hlasaknak caah a herhmi tangka bawmtu zong an um rih hna.\n“Tutan ah kan ni sunglawi a kan sunlawi ter piak khun tu, hlasaknak le lam hmuhsaknak in a kan nuamhpi tu, cu vialte caah a dih heu mi a kan bawmtu an dihlak cungah upatnak le lunglawmhnak kan ngei. TnC Band in Thawng Bawi le a hawile, hla a kan sak piaktu-Mai Biak Tha Cuai, Mai Tawk Men, Mai Jolly Ngun le laam a kan hmuhsak tu Tlanglo mino le Matupi mino hna an dihlak cungah lunglawmhnak chim cawk lo kan ngei. Eidin a kan tlangtla tu Hakha in CYO le mino dangdang si hna seh, Thantlang lei mino an si ah an dihlak cungah kan i lawm taktak. Miphun caah a lamkip in rian a tuanmi kan hawile vialte, tutan ah a kan telpitu vialte cungah upatnak le lunglawmhnak kan ngei” tiah CNF lei nih an lunglawmhnak cu The Chinland Post ah an chim.+++\nPrevious Dr. Za Hlei Thang Ruak Cu April 15 Hrawngah Kawlram A Phan Lai\nNext Zei Ruang Ah Hakha Khuapi Ti A Har; Hakha Khuapi Serning Kong Le Ti Harnak Kong Thailand University Pakhat Dothlatnak


Isreal Nih US A Zum Kho Tilo. – Chin International News\nUS President Trump Policy cu Critics hna nih an sawisel tuk ko. sihmanhsehlaw, Trump nih cun, Turkey’s cu a ttanh tuk.Turkey hi Middle East chung ah US allies pawimawhtuk mi a si a ti i, cu lengah US Trading partner pawimawhtuk mi a si tiin a chim. cu loah Kurdish hna hi kan thlahthlam hna lo i, kan kal tak hna lo ,a ti fawn hna .\nBut in no way have we Abandoned the kurds,who are special people and wonderful fighters. US troops Northern syria in lakchuah an si cang ah cun, Jeruslem zong nih a thin phangtuk ve ko cang. Obama Administration he khan Trump Administration cu zeihmanh a hlei lo mi ah an ruah ve cang.\nSyria hi Isreal caah, hnahnawktu long silo in, Iranian Presence tuk mi a si i, zei maw karlakah,Jeruslem nih US Troops hna Syria ram chung i an um hi, a hna ngampi ve ngaingai. A tu dir hmun ah hin cun, Washington cungzongah zumhnak a ngei tilo .Jeruslem nih hin, Iranian agression cu, anmah tein ani tuah hau cang mi a si cang caah , Syria ram chungah hin Air Strike ngei lengmang ko rih hna sehlaw, zeidah an lawh te lai ti cu ,kan hmuh te lai cu.\nPresident Trump hi,mi lung ngantuk mi a si i, amah nawl long a duh mi le a ttuan tti hawi hna nih ruahnak (Advice )an pek mi zong a pawm duh lo mi bak a si tikah,a pong i rian ttuan hi a hartuk ko tiah an chim mi cu a si.A tu-ah a hawikawm ttha bik Isreal hmanh nih a zumh tilo ah cun, ram dang nih cun zeitik hmanhah an zum tilai lo tinak a si ko cang tiin, Jeruslem post nih cun a lanhter .\nSource : Internationalnews and Politic


Busan Beach Ah Mintami Muidawh Wutt Mhone Shwe Yi – Lai Holh News\nBusan Beach Ah Mintami Muidawh Wutt Mhone Shwe Yi\nBy ronaldaung on June 12, 2019\nA mirh ah duh a nungkhun mi mintami muidawh Wutt Hmone Shwe Yi cu mipi thinlung chungah hmunhma a la kho ve mi mintami pakhat a si ve. A biachim holhrel zong ngeih a nuam i, zeitik caan poh ah duh a nung kho ve.\nKorea ram ah an tuahmi ” Asia Model award” laksawng peknak puai zongah Wutt Hmone Shwe Yi nihcun ” Asia Special Award” zong a hmuh ve. Kawlram chung lawng siloin ramdang tiang zogah hmunhma a la kho ve cang.\nLemcannak leiah biatak tein hlawhtlinnak a hmuh ve bantukin mipi lei zongnih biatak tein thazaang an pek ve. A tulion zongah Korea minta muidawh a simi Ryu Sang he zong ” A flower above the cloud” timi movie zong an i thlak cuahmah lio a si.\nMintami muidawh Wutt Hmone Shwe Yi cu Korea ram ah movei aa thlak cuahmah lio a si bantukin hmunhma dawhdawh ah hmuh lengmang a si ko.\nA tutan zong Busan Beach ah dawh taktak in a rak langhnak a hmanthlak pawl hna cu a facebook hmangin mipi sinah a rak langhter tthan ve.


Thihnak thawngpang: Khampat “C” Group I khuasa mi Pi Matlaungi nunak aliam - Khuaruah Har News\nThihnak thawngpang: Khampat “C” Group I khuasa mi Pi Matlaungi nunak aliam\nTulio hitluk coronavirus ruangah lungrethei i kan um lio ah kan Laimi an tam taktak nak Khampat “C” Group ah khuasa mi Pi Matluangi (Pu Lalmuana) nupi cu, tuni zanleiah khan Kalaymyo Civil Hospital ah a nunnak a liam.\nChungkhar caah cun ngaihchia taktak khi a si. Coronavirus in kan zaw sual ngha maw tiah lungrethei emem i um lio ah mah bantuk thih nak thawngpang vun theih ko cu a fak hringhrang ko mu. Pi Matluangi ruak cu coronavirus boruak lio a si caah zanvarpi khawh a silai lo caah tuzan 20.4.2020 ah vui cawlh a si lai tiah theih a si.\nTulio kan boruak hna i thihlonak vun tawn hi cu thihnak a tawngmi hna chungkhar caah cun ngaihchia taktak khi asi. A ruang cu Mizo le Laimiphun cu thihnak kan tawn caan ah zanvar in aithiutpi miphun kan si caah ngaih a chia khun. Tan takmi chungkhar hna caah thlazacamnak in bom cio hna u sih.\n← Kalaymyo GTB (World Bank) Rianttuantu nu pawl cu mahti khin an luu an kolhter dih hna\nTang 9 kai lio nute cu kawl raalkap rual nih an tlaihhrem I a nunnak a liam →\nKan Pu Aung La Cu Afanu te Zeihmanh Tuahtak Khawh Dawh Asi Tilo Pawmcawi Peng Aduh Cang Ko Rua\nThihnak thawngpang: Mizei dah a si ti theih lo mi ruak an char\nMizo Nu Nih Covid-19 Damdawi/ Sii Ahmuh Mi Hi Nan Zum Cio Ve Maw?


Cu Tluk Va Thiam In Vai Rem Khawh Hna Cu Dah Hlasak Thiam Bawi Thiang Bik & Dawt Hlei Tlem (+Video) – FIAKFAIROCK\nCu Tluk Va Thiam In Vai Rem Khawh Hna Cu Dah Hlasak Thiam Bawi Thiang Bik & Dawt Hlei Tlem (+Video)\nHlasak thiam Bawi Thiang Bik le Mino te lawng a si rih mi Hlasak thiam Dawt Hlei Tlem [Dawtmi] nih Mirang hla dawh taktak in “ABOVE ALL COVER SONG” timi hla an van sak ko uar an um kho taktak.\nA tanglei ah an hlasak mi kan van chiah ngeih khawh cio rak zuam hna usih.\nNai Te I Nu Le Pa Nih Accident Nak In An Thihtak Mi Hna Ngakchia 3 Te Cu Australia Um Mi Nufa Hna Nih An Zuan Hnawh Hna\nNovember 29, 2019 ah chungkhar pawcawmnak ah tiin tiva a kalmi vanchiat ah motorcycle in an Accident nak ah a thimi Lalramdingngheta le Laldinzuali te nupa lawngtlai ah ummi nih an kal taak mi hna an fale miriam Lalremngilneii kum 8, Le Zosangpuii Kum 7 le Vanlalneihchhungi kum 3 hna cu Australia ramah a um mi Iris te nufa nih India in Rs 10810 Rupee in an ngeihchiahnak an tuarpi hna.\nA cunglei ah kan chim bangin an fale hi ngakchia tete pathum an si i, zeitindah kan khuasak lai, kan um lai ti hmanh a tuak tan thiam rih lo mi tete an si caah khuaruah ah hin hnarno a ttam ko. Ni nikhat, voikhat ah hringtu nu le pa nih thih taak cu vawlei cung ah a um bal sasai lo mi asi, a fak tuk hringhran e.\nthawngpang theih rih lomi nan um sual ah cun tlompal in ka van langhter lai. Hi hna chungkhar hi tiva kal in ei paw cawmnak a kawlmi an si i tiva an kal, Mah tiva an kal i an tlunlei a si, an tlun kha zaan a si cang khua a mui pah cang caah, an Motorcade a mit ttha fawn lo i, mah ruangah lamthlang lungpang Pe 90 hrawngah an tla.\nNupa hna hi a hmun ah an thi colh, An hawipa balte hliamhma a tuar, zualko ding zong an um lo caah an hawipa cu a celh lo nain lawngtlai lei ah akal. YLA le khuami hna nih thawngpang an thieh in an va fuh hna i, November 30.19 zaan 4 am ah an ruak an lak khawh hna hi a si. An fale tete hi zohah zaangfak tuk an si ko e, Bawipa tu nih an laam tluan ah umpi hna seh law an caah lam ttha sialpiak ko hna seh. Mizoworld News\nBenjamin Sum Nih Live In A Rak I Thlah Nak Hi Van Zoh Ta Usih\nMuidawh Esther Nih Nihin Chun Ah Video A Rak I Thlah Mi Hi Rak Zoh Ve Hmanh (+Video)\nMyanmar Idol Judge Phyuphyukyawthein Video A Rak I Thlah Mi Hi Rak Zoh Ve Hmanh (+Video)\nIang Len Sung Nih Christmas Hlathar A Sak Than Thiam Kho Tuk E (+Video)


United Democratic Party (USDP) Hrawh A Si Cang – FIAKFAIROCK\nSuh Kyi nih Chin mi pawl cu Mitha tuk nan si, NLD Vote A Herh Nak Kong Chimh Kan Duh hna a ti i hi kong hi a chim\nMyanmar rampi i thimnak ding caan a nai cang, covid 19 zawtnak ruangah hruaitu pawl cu duh ning in an chuakvak kho lo i online...\nPresident Trump Sizung In Chuak Ta\nPresident Trump Sizung In Chuak Ta ************************************* President Donald Trump a dam ngai cang caah Walter Reed Medical Center sizung in a chuak ta i,...\nA hawi le hmai ah hringtu a nu nih a bengh caah amah tein ai that – Nu pawl zoh tuah uh!\nNu le pa nih kan theih dingmi cu kan fa le hi kan ngakchiat lio ah kan nu le pa nih a kan tuahto dan...\nTimhtuah Nak Sangpi A Nei Mi Hngakchia Nute Cu Motor Nih Thi Lak In A Pah A Poi Tuk E\nSiang inn kai lio mi hngakchia nu te cu, a upat tik ah fa neih nak lei i harsat nak a tong mi hna hi...\nKum Chiar Te Hi Bantuk Thil An Ton Tawn Nak A Ruang Cu\nVawlei cung ah khuaruah har thil hi a chuak zungzal tawn ko nain, minung fimnak nih a hmu kho hrimhrim loh. India, Himachal tlangcung i...\nUnited Democratic Party (USDP) Hrawh A Si Cang\nBy vakok tlang on October 17, 2020\nNovember 8, Myanmar thimnak ah NLD tluk dengmang in me hmun tampi ahcun ai timmi United Democratic Party hrawh a si cang tiah, Union election commission (UEC) nih tuzan sml. 8:00pm ah thawng a thanh cang.UPD Party Chairman U Kyaw Mint cu Mandalay U-Bo thawngin inn a zammi a si tiah, Palik nih an tleihhnu ah a tu bantuk in UEC nih UDP Party hrawh a sinak thawng hi a hun thanh hi a si.\nParty hrawh a si cang caah ramkulh le ramtthen kipah ai zuam dingmi UPD ai awhtu Palai pawl hna zong November 8, 2020 ah i thimnak nawl an ngeiti lo i an min cazin zong upadi ning in hnawh dingin UEC nih ramkulh le ramtthen Election Commission kip sin ah thawng a thanh cang.\nHi konghe pehtlai in Hakha UDP Secretary Pu Cung Hu nih ” A tu kha keizong thawng an thanhmi ka hmuh ve cunglei kan party nihcun thawng ankan thanh rih lo UEC nih thawng a thanh ning kha a si ko lai Party hrawh a si cang caah hiti hin ngol kan si cang ko lai,” tiah The Chin Journal ah a chim. UDP Party cu November 8, thimnak ah Chin ramkulh chung zongah mehmun 38 hmun ah timhtuah nak an rak ngei.\nFalam Peng Cungah Party Pathum Le Palai 11 Ai Zuamding An Si Mipi Nih Vote Ning Ding\nDr. Sasa Cu CNF/A Secretary Hlun Paul C. Tha Nih A Dirkamh Taktak\nDaw Tin Cuai : Chin party na vote lo ah cun kan thah lai a ka ti (+Video)\n1978 Kum Ah Chin Ram Ah Airport Arak Um Cang


Baibal Tuanbia: Abraham—Pathian Hawi - Jehovah Tehte Hna Web Site\nBuanchukcho hnu in mi hna an rak kal i an umnak hmun pakhat cu Ur tiah an ti. Inn ṭhaṭha a rak umnak a biapi ngaimi khua pakhat a rak si. Sihmanhsehlaw cu khua mi hna cu a hmaan lo mi pathian kha an rak biak hna. Cucu Babel i an rak tuahmi kha a si ve ko. Ur le Babel i mi hna cu Jehovah a rak bia rih ko mi Noah le a fapa Shem bantuk an rak si lo.\nBuanchukcho in kum 350 hnu ah Noah cu a rak thi. Cucu hi hmanthlak i nan hmuh mi pa a chuah hnu kum hnih hnu ah a rak si. Amah cu Pathian hmai ah mi phundang ngaingai a rak si. Amah min cu Abraham a si. Amah cu a innchungkhar hna he khi Ur khua ah cun an rak um.\nNikhat cu Jehovah nih Abraham cu: ‘Ur khua le na rualchan hna kha kaltak hna law kan hmuhsak lai mi ram ah va kal tuah,’ tiah a rak ti. Abraham nih Pathian bia cu ngai in Ur khua i sunparnak vialte cu a rak kaltak maw? A si, a rak kaltak dih ko. Cun Abraham cu Pathian bia kha a ngaih zungzal caah amah cu Pathian hawi tiah an rak ti.\nAbraham nih Ur khua in a rak chuah lio ah khan a rualchan a cheu zong amah sin ah an rak kal ve. A pa Terah zong a kal ve. A nau fapa Lot zong a rak kal ve. Cun Abraham a nupi Sarah zong a rak kal ve hen ta. Cun Haran an timi hmun ah khan an hung phan i cuka ah cun Terah cu a rak thi. Ur khua in lam hlapi an hung phan cang.\nCu hnu ah Abraham le a innchungkhar cu Haran khan an chuak i, Kanaan ti mi ram ah khan an hung phan. Cuka ah cun Jehovah nih: ‘Hi cu na tefa ka pek hna lai dingmi ram cu a si,’ tiah a rak ti. Abraham cu Kanaan ram ah cun thlam inn chung ah khan a rak um.\nPathian nih Abraham cu a rak bawmh caah amah cu tuurun le saram dang hna le sal tampi a rak ngei. Sihmanhsehlaw amah le Sarah cu tefa pakhat hmanh an rak ngei lo.\nAbraham cu kum 99 a si tik ah, Jehovah nih: ‘Nangmah cu miphun tampi pa ah kan can ter lai tiah bia kaa kam,’ tiah a rak ti. Sihmanhsehlaw mah cu zeitindah a si khawh lai? Abraham le Sarah cu fa hrin awk ah an tar tuk cang ṭung?\nGenesis 11:27-32; 12:1-7; 17:1-8, 15-17; 18:9-19.\nUr khua ah zei bantuk phun minung dah an rak um?\nHmanthlak chung i mipa hi ahodah a si, zeitik ah dah a chuah i khuazei ah dah a um?\nPathian nih Abraham kha zei tuah dah a rak fial?\nZeicah Abraham cu Pathian hawi tiah auh a rak si?\nAbraham Ur khua in a chuah tikah amah he hotedah a rak kal ve?\nKanaan ram a phak tikah Pathian nih Abraham kha zeidah a rak chimh?\nAbraham kum 99 a si tikah Pathian nih zei bia dah a rak kamh?\nGenesis 11:27-32 rel.\nAbraham le Lot cu zeitindah rualchan an si? (Gen. 11:27)\nTerah zong a innchungkhar he Kanaan ram ah a kal ve tiah thangṭhat a si nain ṭhial hram a thawktu taktak cu Abraham a si ti kha zeitindah kan hngalh i zeiruangah cu ti a rak tuahnak a si? (Gen. 11:31; Lam. 7:2-4)\nGenesis 12:1-7 rel.\nAbraham Kanaan ram a phak hnu ah Abraham he aa tlaimi biakamnak ah Jehovah nih zeidah a rak chapchih? (Gen. 12:7)\nGenesis 17:1-8, 15-17 rel.\nAbram a kum 99 a si ah a min kha zeitindah thlen a si i, zeiruangah a si? (Gen. 17:5)\nJehovah nih Sarah kha zei hmailei thluachuahnak dah a rak kamh? (Gen. 17:15, 16\nGenesis 18:9-19 rel.\nGenesis 18:19 ah, nu le pa hna caah zei rian dah chiah a si? (Deut. 6:6, 7; Efe. 6:4)\nJehovah sinin zeihmanh thuh khawh a si lo ti kha Sarah i zei a hmuhtonnak nih dah a langhter? (Gen. 18:12, 15; Salm 44:21)


Trump nih January Ni 6 ah Mike Pence sin ah tuah ding mi a chim mi cu The New York Times nih a phuan piak\nJanuary Ni 6 hi US mipi caah tih nung tuk mi a chuak lai tiah mi tampi nih an zum ning a si cang. Joe Biden cu President elect a si tiah Mike Pence nih a phuan zong ah buainak a chuak lai ti zum a si\nSwing State electoral vote cohlan lo in, Mike Pence nih Trump cu teitu a si, President elect a si tiah a phuan zong ah buainak a chuak hrim lai ti cu US mipi tampi hmuh ning a si cang\nMike Pence nih Trump cu teitu a si ti a phuan lai ti an ti tuk caah Department of Justice nih Mike Pence cu zeihman tuah khawh lo ah um ding in taza an cuai ve kha. A linsa chin lengmang ti a fiang cang\nThe New York Times nih a phuan ning a cun, President Donald Trump cu mah bantuk in Department of Justice nih thil an tuah caah a nuam lo ngai tiin a langter\nCun a langter than mi pakhat cu, January Ni 6 ah President Trump nih Mike Pence sin ah, Congress Joint Session ah, “suprise” tuk mi phuan ding in a ti tiin The New York Times nih an tial. Source-The New York Times\nJanuary Ni ah Congress Joint Session leader ding mi hi Mike Pence a si. Mike Pence nih Swing State ah Electoral vote kha a duh a cun cohlan lo in a um kho mi a si. Mah kongah Republican le Democrat lei nih Texas Federal Court ah lawsuit an ap ve ve cang kha\nMah bantuk in Mike Pence nih nawl a ngei mi hi Democrat nih cun phih piak an nih tim caah lawsuit hi an ap ve mi a si. Mike Pence nih January Ni 6 biakhianak a tuah ding mi hi appeal tuah khawh a si ti lai lo\nBe the first to comment on "Trump nih January Ni 6 ah Mike Pence sin ah tuah ding mi a chim mi cu The New York Times nih a phuan piak"


Salai Tluangte- CDF hi an dirhmun a dik pah lo hlah maw ka ti – Onlinenungak\nSalai Tluangte- CDF hi an dirhmun a dik pah lo hlah maw ka ti\nCDF nih khua fak deuh in kan i ruah a hau- 2021 March 29 ah CNF i Vice Chairman Dr. Sui Khar hruainak in CDF timi dirh ding in a inn pawng thlam pakhat ah meeting kan rak thu hna. Meeting lio ah Falam, Thantlang, Hakha le Kalay-Kabaw kan rak i tel.\n– 2021 April 1 ah CDF timi hi mizapi sin ah kan langhter lai tiah bia kan rak chah. Asinain April 4 lawng ah rak langhter a si. April 4 rak langhter hnu May 2 ah kahdohnak kan rak thok (Mindat cu April thla in an thok hmasa).\n– Atu ah uknak a laa tu hna hriamtlai in kan doh hna nakhi thla 8 fai a si cang. CDF hi a hramthok ahcun mi sin kutdawk phun in kan rak um (al awk a tha lomi mu. Atu CDF zong nih an fian in an theih ko lai dah).\n– Asinain atu ah CDF hi an dirhmun a dik pah lo hlah maw ka ti (CDF zapi ka tinak si loin cheukhat CDF pawl mu). Cheukhat CDF hi yiah mawh ka phurh hna? : phurh lo awk cu an that hle (mi tuancia in min langh le hngal tuk in an um cu teh).\n– Kan hnu nai te ah ram le miphun ca rian a tuan bakmi upa cheukhat nih peng khat CDF tlawn ah an kal. Asinain cu CDF nih cun tlun in an onh hna lo. Atu an kal zong hi anmah miaknak le hlawknak ca a si bak hrimhrim lo. CDF ca a thatnak an kawl mi khi a si bak ko. CDF nih ninghngal tuk le i uanthlar tuk ca ah CDF nih a ngah hnga ding ngah loin an kir tak diam hna ai…\n– CDF nih kan theih ding ah atu hi mizapi nih a zungzal in an kan zoh kho lai lo. A sau bik kum khat hinh hlei an kan zoh kho lai lo. Cu a si ca ah kan bochan mi hna nib a lamkip in rian an tuan… an kan kawlpiak bak…\nCu a si bu i tlun inn hna donh ti pawl khi cu i ralrin ngaingai kan hau.. Kan lam kan i phih sual lai… Mi tuan cia in ngha mi thazaang a ei mi ko nih rak hngal ti hlahuh… Rak i ralring uh. By- Salai Tluangte\nPublished in CHINNEWS, HOME and THEIHTLEI


Trump caah Pennsylvania lei in Thawngpang Chia tak tak kan Theih – Kawltu Team\nTrump caah Pennsylvania lei in Thawngpang Chia tak tak kan Theih\nNovember 29, 2020 Pu Tawn Mang\n← US ummi caah Theih herh ngaimi US Citizenship kong Thawngpang Thar.\nDr.Aung Myint Thang Nih Mah Ti Bak Hin Trump Le Biden Kong Cu A Chim Ve Cang. →


Zualko : Apoi Tuk Hringhran E Chinmi Nih Kan I Bochan Taktak Mi Dr. Sasa A Nau Pa Nih A Kan Thih Tak – Chintanbo\nDecember 20, 2020 admin THAWNGPANG 0\nCa aa zuam tuk mi a si caah first division in India ah sianginn a rak dih. Cu hnu ah Dr. Sasa tawlrel piaknak thiam in China ram Harbin University ah civil engineering a kai tthan. Cu zong ahcun exam an tuah mi kip ah first division dirhmun lengmang a si. Tukum 2020 dongh ah hin China Harbin University in a dih cang ding a si nain zawtnak pulrai ruang ah tlawmpal a tlai dih mi a si.\n“Ka naupa, kan siang lo tuk, na sianginn kainak ah na zuam, teinak nganpi na hmuh peng. Kan mah chung in a thiam hleikhun mi Civil Engineering kan ngei ve cang, Lailenpi Airport tuahnak, saknak ah nangmah na cawlcang lai i na ka bawmh cang lai ti lio ah na ka liam tak cu ka celh lo e” tiah Dr. Sasa zong nih a sian lonak kong a tarlangh hi asi. Kawlram level in Chin miphun an kan cawisang tu David Lai zong nih a lungfahnak le a siang lonak a langhter ve. David Lai he aa kawm taktak mi, unau bantuk in a thu dir mi an si ve tikah a celh ve hrimhrim lo.


Ralkap Pawl An Chung Lei Taktak Ruah Ahcun Zaangfak An Si Cang - Chin Eleven News\nHmun tampi ah mipi uknak chuttu ralhrang cu an zaam cang hna i, mipi lei ah an ttang hna, anmah ralhrang le palek chung hmanh ah zumh lonak a tamtuk cang i, a thli in palek cawlcanghnak cu ralhrang nih an ngiat hna .\nNUG Cozah Cawlcanghnak Cu A Ruah Hlan Ah Tlamtling Cang Seh! Ram Pumpi Caah An Cawl Cuahmah Ko Hih!


Covid-19 Zawtnak Thlalau Lak Ah, Thawngpang Deu Tete – THE CHINLAND POST\nCovid-19 Zawtnak Thlalau Lak Ah, Thawngpang Deu Tete\nEditorial: 2020 March 24 — Atu bantuk in, vawleipi a hun hnihmi zawtnak a hun chuah tik ahhin, ngandamnak lei kap in ralrin ding a tam liangluang bantuk in, lungthin caah a tha lomi kan mit in kan hmuh i relmi thawngpang pawl hi a si. Ngandamnak kong ahcun, Sibawi le Ngandamnak Zung nih an kan chimh le cawnpiak ning in umthut ah a tha bik! A ruang cu hi bantuk caan lio ahhin, a tha mi le dikfel mi tampi lak ah, thawngpang diklo, thawngpang deu, a silomi phuahcop tawn chom in tialmi a tam khun tawn. Cucaah, kan relmi, kan hmuhmi, kan zohmi hi a dikfel taktakmi a si maw timi hi tuaktaan ngaingai a hau. Cu lo ahcun, kan hmuhmi le kan relmi ruang ah, lung nuamlonak a chuahter lawng silo in, thinphang thlalau in, thazaang dernak lei a chuahpi khawh.\nA zawtnak kong ah kan i ralrin bantukin thawngpang kan hmuhmi le relmi kong ah biatakte in kan fimkhur a hau.\nKan hmuhmi le relmi poahpoah zumh dihlo ah a tha. Tuaktaan dih hnu le felfai tein check fel hnu ah cohlan ah a tha bik. Upa lungfim, thil sining thei ko mi tampi, Pastor te le zatlang hruaitu upa tiang in khuarang le fawi tuk in zum riangmang in mipi sin ah thanh chin kan hmang theo. A tak le deu then khawh hi a biapi tuk i ralring tein chimrel le tuahtuan ah a tha fawn!\nHi bantuk caan ahhin, a hlei hluat tuk in tialmi pawl an um theo. A si taktakmi he a lo ngai in tial, mipi lungthin chung ah taang dingmi phuah cop mi a tam tawn. Nai ah, tu zong lar ngaimi tahchunnak pakhat, Italy ram Prime Minister zong a tap, minung kan sinak in kan tei kho tilo, van lei lawng kan i bochan tiah a tah lio hmanthlak an tarmi hi thawngpang deu, le hmanthlak palhmi an hun thlah ciammang cu a poah taktak. Laimi zong nih kan izumh len. Italy ram ah mi tampi an thih cu a hman ko, nain mi lunglak sawhsawhnak ah, an tialmi le tarmi Prime Minister a tap timi le Hmanthlak an hmanmi kha a deu a si. A chim taktakmi tu cu atu bantuk kan tonmi thihlonak hi, Vawlei ralpi hnu ah a fak bik a si a ti.\nHmanthlak an langhtermi ah Brazil President Mr. Jair Bolsonaro a si i, a kong an tialmi ah Italy ram kong a si. Cucu, a hmanlo, a deu a sinak a si. Coronavirus kong ah kan thinphan ding a si lo tinak silo in, thil sining dikfel kan theihhngalh lo ruang ah thinphang tuk le lau tuk in kan um lo ding a biapitnak kan hun langter duh a si. Brazil ram zong ah, Coronavirus cu an tong cuahmah ve ko. Nain, a hleihluat tuk in tawn in tialmi ah ralrin a hau. Cu lo ahcun, lungthin nuamhlonak in zawtnak a chuahter sual hnga.\nItaly Prime Minister nih Corona-virus kong a chim lio le a tap tiah hmanthlak tarmi Brazil President\nCucaah, Online Social Media tck. Facebook, Messenger, Viber tbk. in hawikom chungkhat i pehtlaihnak ah siaherhnak he thawng i thanhmi pawl tiang tha tein Fingril in Rilh dih hnu ah cohlan ding a biapi. Cun, siaherhnak he midang thawng ka hei thanh chin lai tiah a timmi zong nih, ka tialmi, ka thanh dingmi thawngpang hi a dikfelmi a si maw tihi felte in check, rilh dih ta ah a tha.\nAtulio ah a biapi bikmi cu, kan pawngkam Sibawi, Cozah Ngandamnak Zung lei Riantuantu nih an chimrelmi felfai tein theih khawh i zuam i, an chim ning tein tuah khawh hi a biapi mi a si.\nA karlak ah, bia chokfai sawhsawh le thawngpang dikfel lomi kan i ham in zumh sual lo ding a biapi tuk hringhran. Cu nih cun, a hleihluat tuk in lungretheihnak le thinphannak chung zong in a kan khamh theo lai timi ruahchnank he…..\nNext COVID-19 Kongah Iralrin ding, Theih awk le Zulh awk| COVID-19 သတိထားသိရှိရန်နှင့် ဆောင်ရန် ရှောင်ရန်များ


Kachin, Karen le Kayah hriamtlai nih a bikin tutan ralkap uknak lak kongah – The Cherry Par\nKachin, Karen le Kayah hriamtlai nih a bikin tutan ralkap uknak lak kongah\nLungmawl si hlah usih.\nBuaibainak a chuah tik paohah CNF/A kan hlam cio hna, a ruang cu kan i bochan hna caah asi tikha alanghter. Zeruangah dah kan Chin ralkap hi tlangcung hriamtlai dang bang, Chinmi caah duh in an cawl ngam lo tikha kan ruah piak ve hna lo,uhtanh sawh in thil a kal kho ve lo.\nKachin, Karen le Kayah hriamtlai nih a bikin tutan ralkap uknak lak kongah lamzawh tu an mipi an dirpi hna lio social media ah hmuh len ding aum. Kan nih CNF/A cu an lang ve lo. Mipi ca an dir khawh ve nak dingah cun pawkhim a herh, kutlaih meithal le zenkuan a hau.States dang hna cu an ram a rum tikah an mipi zong an rum, an hriamtlai zong an support tuk hna, harnak an ton tikah liklak tiah an mipi caah an dir kho hngap,. CNF/A nih states dang hriamtlai tu lo ve hna seh ti kan duh ahcun bawmhchanh,dirkamh le pek an herh, hmuh lei lawng kan duh zau i apek lei ah kan huam fawn lo, cucu Bible zong nih aduhlo mi asi.\nChin mipi 75% tluk nih CNF/A support tuah usih,states dang ralkap nak in CNF/A a cuang khun ko lai, Chin pengkip hoih in tuak tikah CNF/A a support tucu 15% lawng a si, hei tuak ve hmanh. Kuttum le thingtan in tuchan ah raltuk angah lo. Melthai hmanhah a tha phun bak hman a si cang. CNA/F Chinmi nih kan hman hna le duh biknak cu,ralzam soknak, Refugee soknak lawngah a si. Chinmi ramleng phan a tam u cu, CNA/F min in case a ser in akalmi nan si,nain ramthumnak nan phanh cun atam u nih bawmh chim lo, nan soisel rih hna. NCA aa thokka lio Gen, Min Aung Hlaing nih CNF a rak soiselnak hna biakha hloptlo ngang in a chimmi Chinmi kan tampi khah, lungfak loin diriam phun le CNF/A thlanglamh nak ahmangmi nan rak um len.\nTutan kawl ralkap uknak lak mi ah kum zeizat a kal lai theih asi lo, buaihram aa thokka lawng si rih caah anem deuh, a hnu cun i dohnak hi thisen tampi tiang aluang te kho. Cucaah Kachin, Karen le Kayah hriamtlai hna nih an mipi an kilven hna ning sive na duh ahcun, Chin nungak tlangval itim ulaw Chinram caah hriamtlai ve uh, nulepa nih hnulei in dirkamh ve ding, mah hnuah states dang hriamtlai kan hluan/lonh kho ve lai. Credit: Lian C Mang\n← Ralrin Taktak Caan Kan Phan\nPresident Joe Biden Nih A Renghmi Hna Kawl Ralbawi Pawl Hi →


CCYC (Chin Christian Youth Committee) Hniang Kaan I Hrawm - Senri Cazual\nCCYC (Chin Christian Youth Committee) Hniang Kaan I Hrawm\nPosted by Admin | Jul 12, 2015 | Adangdang | 0 |\nCCYC nih kum khat i voi khat te kan i ngeihmi kan hnianghrawm pi cu (Ainns World) ah Sunday, July 5. 2015 ah nuam taktak in kan tuah khawh..A kal khomi minung 18 kan si i, cu chung ah cun nungak minung pathum ~in`in, Zingzing le Siampui an si. Cun kan CCF Pastor Ceu Sang Kung zong nih a kan tel pi khawh i a cung ah lunglawmhnak tampi kan ngei.\nCCYC Hnianghrawm a kal khomi\nChin House in mi tam u cu CCYC kan president motor in suimilam 9:00 am in kan i thawh i a hmun kan va phak cu 9: 25 am hualham ah kaan phan.Kan hawi le cheu khat kan hngak pah in ngaidul hmunhma rem deuhnak kan vun kawl i 10: 00 am ah devotion tawite kan ngei kho..\nKan devotion cu kan CCYC Vic. Pre. Roland Van Lian Thawng nih a kan hruai i, Val Bawi Cung Lian hramthok thlacamnak in kan caan cu kan thawk..Zapi dir in Khrihfa Hlabu 41 nak “PATHIAN CU THANG~HAT SI KO SEH” (To God be the glory) timi hla kan sak dih hnuah kan caantlaitu nih kan hnianghramnak a tlamtlin khawhnak nga thazaang chuah in zaanghlei a cawimi hna le aa telkhomi hna pakhat cio cung ah lunglawmhnak a chim hnuah, CCYC kan president Pu ~uan Sang nih minute 4 hawng forhfelnak le thazaang peknak a kan ngeih khawh, kan Chin house in kan i thawh lai kan ti ning in kan i thawhkhawh lo ca ah sik kan i huah- hmailei lungfimnak ca ah hmang hram hna usih…Cu hnuah Dr. Ceu Sang Kung nih Timote nunnak hmang in caan tawite Pathian bia in thazaang peknak a kan ngeih khawh hnu in kan caan cu Saya Duh Lal Lian thlacamnak in kan donghter hnuah Val Naing Myin Htun nih kan tirawl ca ah thla a kan cam piak…\nKan tirawl kan vun sah meh kan suak lai ka ti cu kan mehbel kenmi kan rak i palh diam, Voksa rak ken dingmi kha cawmpeisa a rak si diam, nain “dawtnak umnak hmun ah cun zeizong te aa rem i a thaw” an ti bang biasawng tlorh pah in khimte, kathaw te le thanuam tein kan ei dih cio hna.. Cu ti cun caan khatnak cu kan dih i (Ainns World) kutkaa lei ah kan i mer `han hna. American System an ti i minung pakhat 10000 won cio an vun kan kholh i kan CCYC president nih luhnak tiket a vun kan cawk piak.\nA chung kan vuh luh cu a ropui ko.\nGate (kutka) in kar li/nga kan vun kar khin France (Effel Tower ) pi nih nan dam maw? hei ti ruam in a rak kan don.. A chel ah China (Great Wall, Beijeing) ah hlah maw kan i chawh len rua kan ti lo ah Malaysia (Petrona Towers, Kuala Lumpur) innsang pi tang hna kan vun phan. A chel ah Pu Obama Inn rang pi (White House, Washington D.C) hna ah kan va leng, hmanthlak zong angah i ceilak kai selfie ve heeee capo.. India rammi nih cun an i uanthar ngai vemi (Taj Mahal) pi zong kan vun pal pah khawh, cu ti cun ni linh le khua al hmanh hngal lo i suimilam caan tawite chung ah vawlei cung khuaza ram kip kan cul dih ti awk khin kan i ruah. American (Times Square, New York City) tangah group hmanthlaknak kan ngei hna i, kan cung ninu zong. van lai ah a vun her thluamah cang ca ah kan cim rih loh kan ti na `ualmal in CCF biakruun lei panh in (Ainns World) pi cu 1:00 pm ah chun `ha chung law kan i tong `han te lai kan ti i kan hnulei kan chit taak…\nHmanthlak zohnak: 2015 CCF- CCYC Hnianghrawm\nPreviousThlapa le Nika Tuanbia [Korea Tuanphung]\nNextChiaipa Editorial Ann\nSouth Korea Nu Nih A Sang Bik Inn Par Tiang A Phak Khawh\nKan Harsatnak Pinlei Ah Pathian Tinhmi


Pu Henry Van Thio Thihnak Chungin Pathian Nih A Khamnak (Testimony) – Chin World News\nPu Henry Van Thio Thihnak Chungin Pathian Nih A Khamnak (Testimony)\nPosted By: thawng December 11, 2018\nBO VAN THIO THIHNAK CHUNGIN ALUAT VOI 2 NAK PART- II: 1996 Kum ah L/t. Bo Van Thio ( Platoon Commander) cu Kachin ram Phakanh SAMA Lunghring khur veeng dingin ttuanvo pek a si. Vanchiat ah Malaria Typhoid nih a tlaih.\nRalram ah an thlop len ko nain zual lei tu a panh chin lengmang tikah an Camp cun Lungkhin leiah an kalpi. Thla 1 chung rawl ei khawhlo cang ahcun atha adih i lam zong akal kho ti lo. Lungkhin khua lei an kal lio ahcun ruahpi ban ngaw in a suur.Lungkhin tiva cu zoh ngam loin arak lian. Kalchih lo awk nih attha fawn lo. Cuticun khuaruahhar le awlokchong in an um. Sai tal icit ko ne seh ti asi. Sai zong cu Sai puitling asi rih lomi Saila te kha asi. Cuticun Sai congpa le ralkap 1 he an icit i an tanchih ko.\nLungkhin va hi tiva thlaakchia taktak tisuar ahlonh in aahlonh mi tiva asi. An hon tan i tiva laicer hmanh an phaak hlan-ah Sai he minung he tisuar lakah an ilet thluah mah ko cang. Sau lakte afenh hna hnuah Bo Van Thio cu Sai cungin azuang. Ti hleuh zong athiam fawn lo.Hmaw-carau zuan khi asi cang. Saupi ahei fenh hnuah tikam leiin ahung awlmi mau hnah te kha a saimahrang khin aa tlaihfuh i cuka cun atang ko. Ti kam taktak zong asi rih lo.Cu mau hnah te cu cat sehlaw Uzuh tivapi ah athlaak hnga i, anunnak adih ding khi asi.\nCutikah, harnak kan ton caan-ah kan pawng te-ah aum zungzal mi a Pathian sin ah thla acam. Maw ka Pathian ka nunnak hi ka khamh ko sawh tiin a au. Cuvial ahcun mauhnah aa tlaihmi kha mauhnah siti loin mau dong taktak kha arak si. Halleluijah. Maudong atlaih hnucun ka thi ti lai lo ti kha a hngalh.Cu maudong ziik tecun a Pathian nih maw kafa dawt atinak akut cakin a hun tlaihnak kha asi. Cuticun tikam lei ahcun him tein ahung chuak kho. Ti tamtuk aa dolh, acau tuk cang. Hihi Pathian nih na caan aza rih lo ati caah thihnak chungin nunnak ah akhamh hrim2 mi asi.\nTi kam leiah ahung chuah cun ahawi le nih an hun zuanhnawh i, Maymyo ralkap Siizung ah Vanlawng in kuatcolh asi. Khuaruahhar asimi cu a pistol thlahlo bakin tikam ah achuahpi khawh hi asi. Pistol thlau sehlaw, hriamnaam Case in amin achiat lai kha aduh hrimhrim lo.\nPathian nih thazaang thar kha apek i, arak khamh bantuk in ahmaanmi lam-ah atu tiang ahruai.Tilian zoh ngamlo nih fenh ko hmanh seh a tthiangtthunh le atanbo nih ahna angamter. Alu-ah chiti atoih i, ahrai cu aliam in aliam.\nBy. HC Than Bik Lian “Ralhrang Kut in a rak luatnak kong rel a duhmi nih hika link ah hin http: relkhawh a si.


A voi 7nak NCCF BM Meeting\nNCCF April 26, 2019 in Meeting, Thawngpang 2 Minutes\nA voi 7nak Norway Chin Christian Federation Board of Management (NCCF-BM) Meeting cu 22-24 February 2019, Grace Believer Church, Stavanger ah tuah a si i NCCF member Khrihfabu 21 chungah 16 in BM aiawhtu upa 85 an kai kho.\n7nak NCCF BM Meeting Kai Upa\n2018 NCCF rianttuannak report peknak, 2019 NCCF rianttuan ding le Budget fehternak hna an ngei kho. Report ning ah NCCF member dihlak ah Church 15, Fellowship 6 le pumpak chungtel pakhat, milurel dihlak ah 1,645, Zarhtin Sunday kai kan fale dihlak 421 an si. NCCF rianttuannak ah 5% in pehtlai a si i 2018 Budget ah NCCF pehtlainak fund thawhmi cu Kr. 399 960 a si.\nNCCF nih a ttuan bikmi cu Sunday school (SS) rianttuannak le Mission rianttuannak caah a si. Norway Baptist Union (DNB) he rianttuantti naklam zong sersiam a si. Atutan meeting zong ah DNB in NCCF meeting ah theihpitu pakhat kai ding ah NCCF le DNB lungtlinnak an ngeih bantuk in DNB Hovesterer Leder Pastor Mangnar Mærland nih a telpi ve hna.\n2016-2019 NCCF OC Upa\nAtutan meeting ah a biapi mi biachahnak kan ngeihmi cu NCCF le DNB komh in Chin ram ah Mission rianttuantti sisehlaw Mission rian ttuannak ding zohfeltu (survey) ah DNB lei in pa 2, NCCF lei in 2 cu Chin ram ah thlah dingin fehter a si. Cu lengah NCCF Youth & Children (Sunday school) Director lak ding in biafun a si i a ra laimi July, 2019 a voi 8nak NCCF GM meeting ah fehter a si lai. 7nak NCCF BM biachahnak cu attach file in kan thil chih.\nAttached file: A voi 7nak NCCF-BM Meeting Record\nPrevious: A voi 6nak NCCF Board of Management (BM) Meeting\nNext: Church Pastors & Leaders Retreat


Innsatu | Radio Veritas Asia\nNikhat cu mirum pa pakhat nih fanu fapa tampi he sifak harsa ngaiin a inn pawngah a khua a sa mi tarpa pakhat kha bawmh a duh. Mirumpa nih cun a sinum pakhat kha inn design pakhat he sifak tarpa sinah cun a kal ter i tarpa thithruainak in inn pakhat sak dingin a va pek ter. A chimchih mi cu, “zeitluk hmanh in tangka dih ko hmanh sehlaw, a tha bik mi thilri hna le a thiam bik mi letama hna hmangin na sak lai,” tiah a chimhter. Cun mirumpa nih bia a cah ta mi cu, “Ka khualtlawn a sau rih lai. Tha tein rak sa law ka rak kir than tikah na ka hmuhter te lai,” tiah a ti.\nTarpa nih cun a miak tampi a hmuh hnga dingmi kha aa tuak cia i inn sak hram cu a thawk. Sihmanhsehlaw, a hmanmi thilri hna cu a man a fawi mi hna le man fawi tein hlaan khawh mi letama a thiam tuk lomi hna kha a hman hna. Inn tamhnak thilri hna zong kha a fekmi sii hmang loin thuh sawh khawhmi manfawi sii hna kha a hman hna.\nMirumpa cu a khual tlawnnak in a rak phanh tikah tarpa nih cun a sak dih cang mi inn tawh kha aa put i mirumpa cu a va ton. “Bawipa na ka chimh, na ka fial bangin inn cu ka lim cang, nangmah sinah inntawh ka rak in ap ko hih,” tiah a ti. Mirumpa nih cun, “A tha, a tha; lungsau thinfual tein le i zuam ngai in na sakmi mah inn hi nangmah le na chungkhar hna caah a si. Khah! Tu ni thawk in nan chungkhar tein lunglawm thanuam tein le hnangam tein um cang u,” tiah a ti i inn tawh cu tarpa kha a pek than ti a si.\nTarpa cu aa lawm kho ti lo. Zeicah kan ti a si ahcun mirumpa kha a hlen siloin amah le amah aa hlen caah a si. Pathian tih buin le felfai tein rian a tuan lo caah a si. A nunzia le lungput a that lo caah a si.\nJesuh nih lungcungah sak mi inn bangin kan si dingin a kan cawnpiak (Matt 7:24-27). Pathian tih bu tein le Pathian cawnpiak ning bangin kan nun cio a si ahcun lung cungah sakmi inn bantuk kan si ko lai. Mithiang Paul nih: “Nan nih cu Pathian inn zong nan si fawn. Pathian nih pahrang a ka pekmi kha ka hman i inn sak a thiam ngaingaimi bantukin inn saknak ding a hram kha ka bunh, cun a dang pakhat nih a cungah khan a run sak. Sihmanhsehlaw zeitindah kan sak ti kha ahohmanh kan i ralrin awk cio a si, zeicahtiah Pathian nih Jesuh Khrih lawnglawng cu a hram caah khan a chiah cang i hram dang zeihmanh chiah awk ding a um ti lo,” tiah a ti (1Cor 3:10-11).


Security Law Thar Zulh Duh Lo Ruangah Hong Kong Collage Sianghakchia Mi 4 Tlaih An Si - Khuaruah Har News\nJuly 31.2020; China cozah nih Hong Kong caah a ser mi security law thar cu Hong Kong mipi le ram dang minung hna nih heh tiah an soisel cuahmah lio ah July 1 thawk in mah an ser mi Law thar cu China cozah nih hman hram an thawk.\nHi an ser mi Security law thar cu nizan July 30 ah khan Hong Kong collage sianghakchia minung pali nih an zulh duh lo ruang ah an tlaih hna tiah theih a si. Palik nih sianghakchia minung pali an tlaih mi hna cu pa pathum le nu pakhat an si.\nMah minung pali China palik nih an tlaih hna nak a ruang cu, social media ah cozah nih a sermi Law thar zulh an duh lo nak kong an ttial mi ruang ah a si. Mah minung pali hna nih social media in Hong Kong independence an hmuh khawhnak ding hawih deuh in an post ti ruang ah an tlaih mi a si tiah Hong Kong National Security Department suprintendent Li Kwai-wah nihcun a chim.\nHong Kong independent an hmuh khawhnak ding phu thar a dirh tu, Student Localism nihcun an mi tlaih mi hna lak ah hin hruaitu hlun a si mi Tony Chung kum 19 zawng ai tel chih tiah an chim. Palik nih an tlaih mi collage sianghakchia minung pali hna cu kum 16-21 karlak minung lawng te an si hna tiah theih an si.\n← India Nih Frane Sin In Ralfale A Cawk Le Cangka China Hronak Ah A Hman Cawlh\nBawhte Chanhchuah Awk: →\nKhuacan kik tuklioah an ngeihmi puan vialte afanu apek i puanloin a ihnak ah athimi pa\nMipahnih Tiva Ah Bomb An Buahnak Ah Fak Taktak In Hliamhma An Pu\nZunthlum Zawtnak Ruah Lo Pi A Kai Sual Ahcun Mah Kokek Sii Hi Rak Hmang Ve\nNu pakhat nih KFC dawr rianttuantu hmai ah cilchak\nNuva ithen tikah fale zohkhenh khawhnak kong he pehtlaiin Kawlram nih phung a ser mi


Kum Hra A Rauh Ahcun Kawlrampi Hi ASIA Ram Ah A Sang Bik Kan Si Cang Lai — Salai Ephraim Thawngpang\nNizaan september ni 22 ah SAC ralhrang bawizik a si mi Min Aung Hlaing nih biachimnak a ngei i caan rauh hlan, a tu hnu kum 10 chungah cun myanmar ram nih Asia ram hi kan lonh dih hna lai tiah a chim. Uknak hi keimah ka pe u law tha tein ka cohlang ulaw a rauh hlan ah cun kanram hi ram thangcho pakhat ah ka sersiam lai tiah bia a chim.\nA luancia mi thlakhat zongah mipi sinah biacahnak a tuah i a tu hnu kum 5 chung uknak nan ka pek i kan hruai hna ahcun pumpak pakhat nih motor tha le inn lo tha an ngei kho dih lai tiah biachimnak a rak ngei cang.\nUknak kan lak mi hi nan duh lo ti kan hngalh ko a sinain kan ram sersiamnak caah caan tawi te uknak kan lak hi a si i, mipi nih kan buai hnawh hlah ulaw a rauh hlan kum hnih ah thimak kan tuah lai i, nan duh mi cozah nih a kan hruai than ko lai tiah chimnak a ngei. Mipi nih kan do ti hlah ulaw nan duh mi hi tling tein kan in tuah piak ko hna lai tiah a chim chap.\nHakha Ah Micheu Nih Inn Man Le Dawr Thil Man Ningcang Lo In An Karter Hoi →\n← Ruahchannak A Tam Chin Leng Mang Kawlram Mipi Caah Cun Thawngpang Tha Taktak A Si


Lunglawmhnak A Sang Taktak! – The Cherry Par\nLunglawmhnak A Sang Taktak!\nLunglawmhnak A Sang Taktak\nMizaw mifak phorhnak, bawmhnak le riantuannak caah motor an kan hlutu Indiana Chin Baptist Church Mission Department le Battle Creek Chin Baptist Church cungah kan lung aa lawm tuk. Alphard 2002 model le 2006 model an si. Pathian nih miphun dirkamhtu le cawisangtu ah thluachuah pe chin hna seh law hmangchin hram hna seh.\n← Pi Ngun Caan Nih CNF/A Caah $1000 A Thawh!\nAtu lio Min Aung Hlaing le a ralkap sining! →


President Nih Vuanci Zungthar Chapding Kong Cakuat Mi Rakhine Hluttaw Nih An Hnon – THE CHINLAND POST\nPresident Nih Vuanci Zungthar Chapding Kong Cakuat Mi Rakhine Hluttaw Nih An Hnon\nTCP-Thantlang| 2019 June 27| Rakhine ramkulh cozah Hluttaw tonpumhnak ah President nih vuanci zung thar Mi lutchuak le minung thazaang hrampi vuanci zung thar chapding kong ca a kuat mi hna cu June 26 ah ceihmainak an ngei nain Hluttaw nih a lungtlin pi lo caah an hnon tiah kan theih.\nHi biatung ceihnak caah mee thlak a si i a duhlo tu (mee 22) chap a herh ko tiah a lungtling mi (mee 13) an si caah hno a si tiah Pung-na-cun Pyine Hluttaw U Aung Tan Tin nih a chim.\n“Ramthen le ramkulh cozah dang hna ah hi vuanci zungthar chap ding President nih ca a kaut cio hna. Ramkulh le ramthen a cozah cio Hluttaw ah hnatlak pinak kan hal. A sinain vuanci zung thar chap ding cu Hluttaw nih an duh lo hi a si. Cucaah Rakhine ram kulh ah cun a um lai lo tinak a si ko” tiah cunglei upa nih a chim.\nHi vuanci zungthar chap ding kongah Sagaing le Yangon ramthen ah cun Hluttaw nih an fehter. President nih ramthen le ramkulh 14 ah hi vuanci zungthar cahpding in ca a kuat dih hna caah Chin ramkulh Hluttaw zong nih chap a herh maw herh lo timi avoi 18nak caanhman tonpumhnak June 27 ni ah an ceih ve i chap dingin biachahnak ngeih a si tiah kan theih. (Ref: The Ladies News, DVB)\nPrevious Myanmar Ralkap Dantatnak Phung Ahran ‘US Lower House’ Nih A Fehter\nNext November Thla In Caankarlak Milurelnak Cazin An Lak Than Lai


Huat Nun Ngei - A VEL IN KHAMH KAN SI\n“That lonak a huami kha Bawipa nih a dawt hna, a mi kha a huhphenh hna I mithalo mi pawl kut chung khan a chuah hna.” Salm 97:10\nAdrian nih a tialmi ca tete hi pumpak thazaang laknak ah ka rel ve theu. September 8, 2014 ah a tialmi nih ka khuaruah a tharchuah ngaingai. Cucu Khrihfa nih Huat thiam zong kan herh nak kong a si. Zumtu nih Huat thiam cawn cu tiin lau awk tlak thil asi!\nHuat cawn tiah ti tiakah Khrihfa caah lau awktlak thil asi nain Khrihfa na si caah zeizong thil vialte cungah Dawtnak na ngei lai ti asi lo ati. Kan theih theu tawnmi cawnpiaknak cu Khrihfa cu dawtnak in a khatmi kan si ding asi ti asi I a hman taktak fawn. Sihmanhsehlaw Khrihfa kan si tikah Dawt lawng cawn sinloin Huat zong kan cawn I kan thiam a herh tihi kan philh lo awk asi.\nPathian na dawt ahcun, Pathian nih a huatmi thil kha NA HUAT VE A HAU I A HUA DING NA SI FAWN. Zeizawn poah hi thil sining hi a dik mi le a hmanmi asi. Pangpar a duhmi nih cun rambur sawhsawh cu huat asi. Damnak na duh ahcun Zawtnak rungrul na huat bantuk tein Pathian na dawt ahcun Thilthalo na Huat ve. Cucu a fiang ngaingai mi asi.\nRome 12:9 ah fak taktak in a kan cawnpiak mi cu, “Thil thalo kha Hua Hna,” ti asi. Minung poah le zumtu paoh nih si kan duh lo mi cu Mi Depde sihi asi. Pathian ka dawt a ti tung nain Sualnak a hua lomi hi Mi Depde hna kan sining asi theu tawn. Afapa Kut kha vailam thing cungah Thir a khenhchihtu Sualnak kha na huat tung lo ahcun Bawipa ka dawt tiah ho sin hmanhah va chim hlah, tiah Adrian nih a tialmi nih keizong ka nun hmanthlak a ka hmuhter ngaingai. Bawipa daw in Sual huami nunah thlarau nih pumpak cio kan nunnak lam kan hruai hram seh. Amen


Breaking News:Kalay Ah CDM Sayamah 3 telh in minung 9 Ralhrang Nih An Tlaih Hna. – Lai Lungrawn Post\nAugust 15, 2021 August 15, 2021 admin Thawngpang\nKalay Ah CDM Sayamah 3 telh in minung 9 Ralhrang Nih An Tlaih Hna Kalay ah ralhrang nih CDM sayamah 3 le pa 6 cu August 15 ah an tlaih hna.Tlaihmi minung pakua hi Mirawitu(Dalaan) nih thawng an pek hna ruangah tlaih an si.\nSayamah 3 hi nizaan zanlei ah tlaih an si,tuzing ah minung pa 4 tlaih an si ti’n kan theih,cu hnu ah minung 6 tlaih an si kan fiang tiah khuami nih an chim.Tlaihmi CDM sayamah 3 lakah Chin miphun pakhat a tel.\nVawlei pi nih kawlram sining dihlak a phuan cang ngeichia taktak si cang


Cianhkhinezi Pati Nih Nazisin Vailamtah Tung An Hrawh – Chin Community in Norway\nThesis on Myanmar\nNyheter på norsk\nCianhkhinezi Pati Nih Nazisin Vailamtah Tung An Hrawh\nApril 16, 2012 Salai Biak Lian Thawng 0 Comments\nMualbem (Chin ramkulh): Chin ramkulh Tedim peng Mualbem khua ah a ummi Assembly of God (AG) bu nih kum (25) tlinnak philhlonak ah an rak tuahmi nazisin cung vailamtah tung cu cianhkhinezi party (USDP) chungtel khuate lei uktu bawi hruainak in 11-04-2012 (11-vaupi 2012) ni ah an hrawkpiak hna tiah thawng kan theih.\nMah hi nazisin cung vailamtah tung cu an khuachung ah a ummi hna Khrihfabu kip nih (bukip fonh in) phaisa an thawhmi in an rak tuahmi a si i, 26-vaute 2009 (26-03-2009) ni ah khuate lei uktu bawi Pu Kai Sian Mung ṭhithruainak in khua upa hna le Mualbem Christian Family in biaknak lei hruaitu hna nih onnak an rak tuah.\nAtu bantukin nazisin vailamtah tung hrawknak ah an hruaitu khuate lei uktu bawi Pu Hau Khan Nang cu cianhkhainezi party (USDP) in Tedim peng a myothar hluatdaw kosale Pu Suan Do Cin he unau an si tiah theih a si.\n*** Hi kongah fiang deuh tein theih le hngalh a duhmi nih Pu Thang Do Khin (Ph- 09598 501 620) sinah hal khawh a si.***\nPrevious Previous post: Chin Miphun a Sifah Tertu Rungrul\nNext Next post: Chin Ramkulh Ṭhanchonak Kong Meeting a Tuahmi Mizoram Palik Nih An Tlaih Hna\nChin Human Right Organisation\nChinpages- Online bookstore\nEmbassy of Myanmar- Norway\nGlobal Chin Directory\nNorway Chin Christian Federation\nNorwegian Burma Committee (NBC)\nRoyal Norwegian Embassy in Yangon\n2018 (1) Activities (1) Ceu Lian Khar (1) Chin Refugees (1) Chin Student Union (1) CND (1) Letter to UNHCR (1) Myanmar (1) Norway lai paih (1) Robert Siang Lian (1) Russia (1) Sang Bik Hmung (1) Telenor (1) tonnak (1) USA (1)\nCCN Secretary Report 2021\nNorway Ram Um Chin Mino Pakhat Ka Sinak In Ka Hmuhning Le Ka Tonning\nMino le Dothlennak\nNorway Ram Um Chin Mino Pakhat Ka Sinak le Hmuhning\nCovid Kongah Rampi Huap Zulhphung (May 27 tiang)\nCorona Ruangah Hrenchungning Aphunphun\nArchives Select Month July 2021 May 2021 April 2021 March 2021 January 2021 December 2020 November 2020 October 2020 September 2020 August 2020 April 2020 March 2020 February 2020 January 2020 November 2019 June 2019 May 2019 April 2019 March 2019 February 2019 January 2019 September 2018 August 2018 June 2018 April 2018 February 2018 January 2018 June 2017 May 2017 March 2017 February 2017 January 2017 October 2016 September 2016 July 2016 June 2016 May 2016 April 2016 March 2016 February 2016 January 2016 August 2015 July 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013 September 2013 July 2013 May 2013 April 2013 March 2013 February 2013 January 2013 December 2012 October 2012 September 2012 August 2012 July 2012 June 2012 April 2012 March 2012 February 2012 January 2012 December 2011 November 2011 October 2011 September 2011 August 2011 July 2011 June 2011 May 2011 April 2011 March 2011 February 2011 December 2010 November 2010 October 2010 September 2010 August 2010 July 2010 May 2010 April 2010 March 2010 February 2010 February 2008 January 2008 February 2007 November 2006 August 2006 July 2006 June 2006 February 2006 August 2005 February 2005 December 2004 July 2004\nChin Community in Norway 2018 | All Rights Reserved. Design & Developed by Themeshopy


Donald Trump Ban Tuk Hi An Um Ti Lo, A Ropui Bak Ko - TIMES OF CHIN NEWS\nDonald Trump Ban Tuk Hi An Um Ti Lo, A Ropui Bak Ko\nPathian Huham nih Umpimi Trump\nCPAC Biachimmi Tawi: Cpac ah Trump cu sunglawi taktak in bia achim than. Joe Biden cu Siahngal a lo e a ti Trump tluk in mipi nih an duhmi President a um bal lo an ti. Poll ah 95% a phan khomi President cu Trump longlong a si rih. Kha tawite long ka tial lai. A timi cu vuithum ka seh lai a ti. Vuithum seh timi cu time 3 president ka tuan lai tinak a si.\nLih in votemi vialte a chim than dih. Keimah nih ka tuahta dihmi vicine cu mipi sinah tha te in a phan dih, a si nain Joe Biden a tuan hnu Vicine a um ti lo an ti cucu khua ruah har a si e ati. Mipi nih We Love you!!! An ti kan ni dawttuk tiah Cpac inn cu a tur bak in a tur ko in an au kha asi. Keimah ka tuan chungah USA business cu cho an a kai I Joe Biden a nikhat nak ah cu a singsing in rian ngeilo an um e a ti. Cucu nan mit nih a hmuh dih.\nTaluk cu ram thangcho kan si an ti nain WHO ah 39millions an pek kanmah USA teh ka ti hna I 500 millions an ti . Cucu ka duh lo I ka hrawh kha a si a ti. A vew bak in an vew kha a si. Cun 2022 house ah teinak kan hmuh lai, Senate ah teinak kan hmuh lai. Republican nih 2024 ah president thutnak kan co lai tiah kan kamh hna. Republican nih nan ka thimthan a si ah cun keimah nih ka co lai ti in a bia a dih ter.\nA hla duhmi an chuahpiak uar a um lawlaw khi a si. USA long hlah vulei cung pumpi nih an hlam. Keimah zong nih ka hlam tuk nangmah zong nih na hlam ve. Trump nih website thar a tuah cang. Pathian huham hi Trump cungah ai zel I mipi thinlung chungah thiangthlarau nih bia achim hi a si. A bia chim kan cim kho kho hrim lo I a aw kan theih ah le a mui kan hmuhah kan ngeihnak a dam deuh. Kha tuzanah ka pehthan te lai mu. Credit: J.TZT


CDF-Hakha nih Surkhua RC Father le Dumva Khuami an Tlaih Hnanak aruang an Langhter – Thechinlandtoday\nCDF-Hakha nih Surkhua RC Father le Dumva Khuami an Tlaih Hnanak aruang an Langhter\nadmin August 2, 2021 Leave a Comment on CDF-Hakha nih Surkhua RC Father le Dumva Khuami an Tlaih Hnanak aruang an Langhter\nCDF-Hakha nih Surkhua RC Father le Dumva Khuami an Tlaih Hnanak aruang an Langhter.CDF-Hakha nih July 26 ah an tlaihmi hna Surkhua RC Father Rev. Noel Hrang Tin Thang le amah he khual a tlawngmi Dumva khuami saya Clement Cung Hnin an tlaih hnanak aruang tuzaan (August 1) ah an langhter.\nAn tlaih hnanak aruang:Surkhua ah ralhrang ralkap nih hmunhma khuar ding in an i tim peng i, Senthang peng chung khuasa pawl lemsoi ding in Father Rev. Hrang Tin Thang an hman. Ralhrang ralkap tuahmi Tender cu Senthang Company ah Managing Director a sinak min hmang in a lak i a ttuan cuahmah.\nSenthang peng ah a ummi CDF-Hakha (Battalion-2) an umnak lei ah a kalmi ralhrang ralkap minung 57 cu July 1 ah Surkhua le Hausen karlak ah a don hna. Hakha ralhrang ralkap nih sii-ai in mi an lemsoinak thilri cu July zarh khatnak ah Hakha ah a vung lak lawng si loin Senthang khuami pawl ralhrang bawmhnak lak ve ding in a forhfial hna.\nCDF-Hakha kong ningcang lo le dikhmaan loin a leng ah messenger in a kuat hna. SAC ralhrang he pehtlaihnak a ngeihmi kong ah CDF-Hakha nih July 6 ah le July 15 ah voi hnih ralrinnak kan rak pek cang, tiah thawngthanhnak ah an langhter chih.\nLai Pasal Tha Salai Ngun San Aung Bia A Tling Cuahmah →\n← CDF-Zophei Dirh a sinak Nihin ah Official in Thawngpang an Chuah


Hi nungak Kum 23 nu nih hibantuk thil atawn micu mi tampi an zaangfahtuk cio. – Thechinlungnews\nHi nungak Kum 23 nu nih hibantuk thil atawn micu mi tampi an zaangfahtuk cio.\nUSA indiana state i khua a sa mi nungak Jasmine Triggs kum 23 nu cu online ah tlangval thar a ngei i, ni 7 an i duh hnuah i tawn ding in hnatlaknak an tuah i, Jasmine nih cun cu a umnak indiana in cun 1,500 mile aa hlatnak Houston Texas a tlangval pa a umnak lei ah va tawn ding in vanlawng in aa thawh i, cu a tlangval pa a umnak khua a phak le cangka in cu a tlangval pa nihcun a number le an i pehtlainak vialte cu a block dih caah, airport ah dawntu ngeilo le zeituah awk hngal lo thinlung kekkuai in a um.\nJasmine Triggs hi businesswoman a si i, Baking company ngeitu zong a si, amah nih a chim ning ahcun, hi pa hehin zarhkhat cung online in tha tein dawtnak bia kan i ruah, saduh kan thah in biakamnak kan ngei hnu ah ,hi pa nihhin Texas lei ah vatawn dingin a ka sawm caah atu hibantuk in Texas ah ka rat hi asi, Cu a tlangval pa cu Jamal tiin thei a si tiah a chim.\nA sin va panh ding in ka thawh lai te zong ah kan i chawn ko, airport zong ah kan don lai tiah tha tein a kati, hipa ka zumhnak a ruang cu kan i hngalh le cang kain nifatin phone kan i chawnh, mi sawhsawh ka si lo Robotics Company ah cheerleader a rak tuan bal cang mi zong ka si ati ati, na rat lai ka ngaih tuk cang, ka sin na rak phan tikah , kan umnak ding room zong thian tein ka chiah piak tiah cang tiah a kati, zingka a a si vapanh ding in ka thawh lai te ah tha tein kan i chon ko nain ka va phak vanlawng a tum hnu ahcun ka call i a ka block cang tiah a tweeter a konglam a tial i , minung tampi nih an zaangfah tuk cio. daily mail.com.\nBe the first to comment on "Hi nungak Kum 23 nu nih hibantuk thil atawn micu mi tampi an zaangfahtuk cio."


Laimi Lakah Min Aung Hlaing Uico Pawl An Min Rak Zoh! – Chin 11 News\nLaimi Lakah Min Aung Hlaing Uico Pawl An Min Rak Zoh!\nThantlang ah CDM tuah loin SAC kut tang ah zung a kai peng rihmi pawl cazin an chuah tthan i Laimi minung 20 leng an i tel. Kan laimi chung in mahtluk Ralkap a tha lo ti theih ko na buin ralkap tang ah rian a tuan rih mi hna hi a rak mak kho tak tak ve.


Hi Thawngpang Theih Cu A Nuam Lo Ngaingai China Ram Ah Chinmi Minung 8 Palik Nih An Tlaih Hna Zaangfak Taktak An Si A Poi Kho Taktak – Chin World News Evening\nHi Thawngpang Theih Cu A Nuam Lo Ngaingai China Ram Ah Chinmi Minung 8 Palik Nih An Tlaih Hna Zaangfak Taktak An Si A Poi Kho Taktak\nAugust 27, 2019 Salai Van Chin News\nChina ram ah an rianttuanak Company aa remcan ti lo ruangah cu an rianttuannak Company cu chuah taak in rianttuan ding an kawl lio ah chinmi minung 8 cu china palik nih August 23 zaanlei suimilam 4: 30 hrawngah an tlaih hna tiah theih asi.\nChinmi China ram ah tlaih a tongmi hna cu, Lungrang khua mi Van Nei Mawi, Joseph, Cung Khaw Lian, Van Nei Thang le Englian, Rialti khua mi Lal Sui Hnin @ Kyawng Mya Too, Tin Htun Lyn, Thlanrawn khua mi Jonathan hi hna hi an tlaihmi hna cu an si.\nThil a can ning cu, Kawlram in China ram ah rianttuan dingin minung 60 hrawng cu Chinmi Agent ttuanmi nupa hna hruainak in China ram Muping cu 2019 January 20 ah an rak phan. Cuticun Company ahcun rian an ttuan hna i, an company ah rianttuan ding aa remcan ti lo ruangah thlaruk chung an um hnuah an rianttuannak Company cu an chuah taak hna.\nChina ram ah rianttuan dingin a hruaitu Agent hna nupa zong nih zawnruahnk le tuaktaak piak loin an um ruangah China ram ahcun vahvai hram an i thok. Zei can remrua dah lamkam ah riak in anmah ei le din hmanh ah lungreithei vansang in an um i, rian cu heh tiah an kawl peng. Cuticun rianttuan dingin kawl in August 22 zaanlei Suimilam 6:00 hrwngah Fuijin lei panh in an kal i, rianttuan ding an kawl cuahmah lio ah cun August 23 zaanlei suimilam 4: 30 hrawngah China palik pawl nih cun an tlaih hna.\nChina ram i an rianttuan hawi pakhat nih cun, ” zaanlei suimilam 4: 30 in kan i chawn hna i, atu hi palik nih an ka tlaih i, motor chungah kan um tiah a kan ti. Suimilam 6;00 ah ka chawnh tthan hna tikah cun chawnh khawh an si ti lo” tiah a chim.\nRianttuan ding kawl in Fuijin lei panh in a kal lio ah an zapi lungtlinnak in mi pakhat Facebook hmang cun China ram a ummi an hawi le an chawnhnak innpi ah cakuat zong an chiah ta. Cu cakuat an chiahmi a ttialmi cu” Hawikom dawt hna thlacam bawmhhal kan in duh hna, tuni tiang kan remcan lo ruangah kan pa 8 in tuzaan suimilam 6:00 hrawngah Fuijin lei panh in kan kal lai.\nAn kan dawtu u le nau hna kan i remcan khawhnak ding le rian kan hmuhnak dingah le dam tein kan i ton khawh tthan nak hnga dingah Pathian sinah thlacamnak in kan bawm ve rih ulaw tuni tiang lam an kan hruaitu Pathian sinah lunglawmhnak kan chim pi ve uh tiah bawmh kan in hal hna, kan i lawm tuk” tiah August 22 zaan ah an hawikom dang sinah ca an kuat hna.\nNote: Hihi a poi taktak mi thil asi. Puaisa pawl hi kanmah Chinmi lila kan si tawn. Naite zongah Puaisa nupa pahnih nih an nau le fak ngaiin an hremhna an hlen hnanak kong zong kan rak thanh cang bal khah. Thonginn um bantuk in kan um zeihmanh kan tuah kho lo lengchuah zong an duh lo ei din cawk ding zongin an kan kal ter duh lo. Kan Hmatphungttin tiang an ka lak piak chuh dih tiang harsatnak a tongmi nih an chimmi rak thlah bal cang. A poi tuk hringhran thlacamnak in bawm cio hna usih!


Thantlang Peng Thau Khua Ah Khuaruah Har Thil A Cang A Mak Kho Tak Tak – The Chinlung Post\nThantlang Peng Thau Khua Ah Khuaruah Har Thil A Cang A Mak Kho Tak Tak\nHi thil cang hi khuaruah har ngai ngai le ruah awk tlak ngai mi thil oakhat cu si ve,Thantlang peng, Thau khua ah a cang mi thil hi khuaruah har taktak a si. Laimi tampi, Chin mi tampi kan i ṭhencheu, kan i doh hna lio ah Saram nih an kan cawn piak ti khawh asi. Saram hmanh kan i daw cang, Chin miphun lungrual tein dir ti cang uh ti bantuk hmelchunhnak hna si hram sehlaw a ṭha tuk hnga.Thantlang peng,\nThau Khua ah zuu fa nih fano ngei chizawhpi hnuk a din i chizawh nih ṭha tein a zohkhen tiah September 20 ah theih a si. Kan theih bantuk in Chizawh le Zu cu aa ral taktak mi an si. Chizawh nih Zu a hmuh paoh ahcun a Seh hna, an sa a ei hna, a si nain tutan ahcun Chizawh nih Zu fate hnuk tha tein a dinh.“Chizawhpi hi fano ngei a si.September 15(cawmni hnih )ah khan Pu Phir Cung te dum ah zuu fa cu an va tlaih i chizawh nih ei seh tiah chizawh sin ah cun an va chiah.\nChizawh pi nih seh loin a fale he a hnuk tu a rak dinh. Zuu fa hi a hmul zong a corhpah cang,” tiah a mit in a hmu mi Thau khuami Pu Thla Bik nih The Hakha Post ah a chim.Chizawh a ngeitu hna hi September 7, 2020 ah mual a kan liamtaak mi Thau khuahlun um Pu Lian Ci (Ral Za Thang pa) te chung an si tiah theih a si. Atangleiah a video kan chiah i ṭha tein zoh khawh a si. Khuaruahhar ngai a si ko.\nNote ,Thau khua ah hi ti bantuk in Thilcaan hi a voi hnih nak si cang tiah theih si.Tukum kum hramthok lei March thla chungah Thantlang Peng, Thau khua ah khuaruahhar ngai thil a rak cang bal cang. Atu hi a voihnihnak a can a si cang.\nKhah An I Tthuat Lio Live In Zoh Duh Mi Caah A Zoh Ning


Pope Francis nih US President-thimmi Joseph Biden a Lawmhpi | THE CHIN EXPRESS\nPope Francis nih US President-thimmi Joseph Biden a Lawmhpi\nJoe Biden le Pope Francis phone an i chawn i President Trump a teimi kongah President-thimmi Joe Biden cu a lawmhpi, tiah Fox News nih a thanh.\nFox News cu Republican a ṭanh taktakmi si caah President Trump (Republican) ṭanhtu pawl nih an zumh bikmi US media nganbik si. Fox News a zohtu 93% cu Republican ṭanhtu lawngte an si, tiah 2019 Pew Research nih a thanh.\n“Thluachuah na ka halpiak i na ka lawmhpi caah kaa lawm tuk. Cun, vawleipumpi ah daihnak le remnak a len khawhnak ding, mikip i dawt khawhnak ding caah nai zuam peng caah na cungah kaa lawm tuk, tiah president-thimmi nih Pope Francis cu a chimh,” tiin Biden uknak laknak team nih cathanh a chuah.\n“Sifak santlailo hna zong nih limhang an ngeih khawh venak hnga le mi vialte he aa tluk tein covo an hmuh khawh ve nak hnga US ah refugee le mipeem kan lak hna lai, cun khuati thlen doh zong kan i bawm lai, tiin president-thimmi nih a chimh fawn,” ati.\nPope Francis cu vawlei cung RC vialte hruaitu asi. Joseph Biden cu RC (Roman Catholic) asi. RC member chungin 2nak US President a ṭuanmi si. 1nk cu kum 1960 ah John F. Kennedy asi – Joe cu Joseph a tawinak si. Bible min asi caah Laimi Khrihfa tampi zong nih Joseph cu an i sak cio.\nBiden cu President Obama acozah lio ahkhan Vice President a rak ṭuan. Francis cu 2013 ah RC lubik Pope ah an thim caah Pope rian i khinh dingin biakamnak a tuah lio ah US Vice President Joe Biden nih US cozah rank sang pawl a rak kalpi ve hna.\nKum 2 hnu ah, Pope Francis cu US tlawn aa tim i Vice President Biden nih a rak zulh. 2016 zongah Biden le Pope cu Vatican civui ah an rak i tong ṭhan.\nApril 29, 2016 ah Vatican ram ah Biden nih Pope Francis a ton lio\nVawlei cungah minung 7.3 billion kan um. Mah chungah a tambik cu Khrihfa (2.2 billion) kan si. Khrihfa 2.2 billion chungah a tambik cu RC (1.3 billion) an si.\nCucaah, vawlei ah remnak le daihnak a len khawhnak ding ahcun Khrihfa hi kan biapi taktak. Mah ruang cun, US le ram ṭhawngṭha cozah pawl nih cun Khrihfa, ahlei in RC lutlai hi an ton lengmang. Muslim lutlai a simi Middle East siangpahrang pawl zong nih an ton lengmang. Lam nai bikah, Aung Sang Suu Kyi le Thailand Siangpahrang le Prime Minister zong nih an ton – mah vialte Khrihfa cu kan umnak cio ah kan himnak hnga amah RC hruaitu zong nih biatak tein aa zuam ve.\nBiden cu president aa cuh lio ah Khrihfa zumhnak fek a sinak cu Bible caang telh in a langhter tawn. Cun, Biden cu a zaal chungah RC thlacamnak vailum tung ṭhi (rosary beads) aa sanh lengmang.\nNovember 3 thimnak tuah lioah, vote a thlami pawl cu an ṭinlei ah bia an hal hna (exit poll) tikah RC tam deuh nih cun Biden mee an pek. RC 52% nih Biden an vote i 47% lawng nih Trump an vote.\n2016 ahcun RC 50% lawng nih Hillary Clinton an rak vote i 46% nih Trump an rak vote. Cucaah, RC tam deuh nih cun Trump le Hillary nakin Biden an duh deuh ti a lang.


Khrihfa Baibal Cu Zei Nih Dah A Phun Danter?\nBaibal cu a palh kho lo nain biaknak dang cathiang vialte cu an palh, tiah kan zumh. Zeidah a ruang? Khrihfa nih kan Baibal kan zumh le kan bochan bantukin an nih zong nih an cathiang cu an zumh i an bochan ve ko tung? Kan mah Baibal vial a dik ti i, midang Baibal vialte a palh dih, ti cu ruahnak bit tuk le mah lawng a tha in ihmuh a si hnga lo maw? Asiah zeicem nih dah khrihfa Baibal cu a phun danter kun?\nA. Khrihfa Baibal Cu Biaknak Dang Cathiang Hna He An Tinhmi Aa Khat Lo:\nPluralism pawl nihcun “vawleicung biaknak cu lam dangdang in, tlang pakhat cungah kai aa timi bantuk kan si ko. Cucaah zei Pathian na zumh kha biapi a si lo zeicatiah an dihlakin an tinhmi aa khat ko. Muslim nih Allah an timi le khrihfa nih Jehovah kan timi aa khat ko i, Buddhsit le Hindu nih an kawl pengmi zong hi khrihfa nih kan biakmi Pathian hi a si ko. Cathiang dangdang kan ngeihmi hna hi diary bantuk sawhsawh khi an si. Cucaah nang na diary a palh i kei ka diary a hman, timi hi cu a um awk a si lo”, tiah an ti.\nPluralism pawl nih vawlei cung biaknak le an cathiang hna an hmuhning cu hah a dam ngai ngai. Vawlei cung biaknak vialte cu zumhmi le tinhmi ah kan i khat dih ahcun kan cathiang cio nih an chimmi zong a tlangpi tal in aa khah ve awk a si. Cucaah aa khah le khah le hun zoh ta duak u sih!\nBuddha nihcun “pathian a um lo” tiah a cawnpiak hna; a zultu cheukhat tu nihcun a mah kha an rak biak. A zultu vialte kha harsatnak chungin nan luat khawhnak hnga, chawva duhnak hi hrial u, tiah a rak cawnpiak hna. Four Noble Truths le zulhphung 8 (Eight-fold Noble Path) khi hngalhternak luzit (enlightenment) phanhkhawhnak lam a si, an ti. An cawnpiaknak dihlak hrampi an cathiang cu Tripitika a si.\nHindu nihcun pathian 33 million a um, tiah an zumh nain sermi thil vialte cung nawl ngeitu BAWI timi hi an ngei lo. An biakmi vialte lakah a ngan cem ah an chiahmi hna cu Brahman (sertu pathian), Vishu (venghimtu pathian), shiva (biaceihtu/hrawktu pathian) hna an si. Brahman hi vawlei le van a serchuaktu a si ti siloin ningcang tein a chiatu thawnnak (sustaining force) a si, tiah an ti. An cathiang vialte lakah a upat cemmi Rigveda nih Brahman cu zumtu hna raithawinak ah aa langmi thlarau thawnnak a si, tiah a ti. Cucaah Brahman cu pumpak pathian (personal God) siloin thli thawnnak (force) bantuk ah khin an zumhmi a si. Cucu an pathian ngan cem a hai si ko!\nMuslim nihcun Allah hi vawlei le van dihlak cung nawlngeitu pathian a si, tiah an zumh. ‘Allah’ timi cu Arabic biafang a si i “pathian” tinak a si. An zumhning ahcun Jesuh zong hi Allah prophet pakhat a si ve nain pathian fapa ngeihchun cu a si lo, ti a si. Khamhnak cu Koran chimmi zulhnak le nawlngeihnak in a ra, tiah an zumh. Koran cu Allah nih prophet Muhammad sinah direct in a hmuhtermi biaphuan a si caah biaknak cauk vialte lakah a sang bikmi cathiang a si; Pathian biatak aumnak cauk cu Koran lawnglawng hi a si, tiah an ti.\nJudah phung aa tlaihmi hna nihcun Yahweh pathian cu Moses pekmi nawlbia le an cathiang (biakam hlun) chung prophet hna hmangin an sinah aa lang, tiah an zumh. Jesuh cu Messiah a si lo an ti. Cucaah Biakam Thar cauk hi Pathian bia ah an pom lo. Ning cang le dawhheih tein kan nun ruangah Pathian zangfahnak kan hmu lai, tiah ruahchannak an ngei.\nMormons pawl nihcun Pathian nih Baibal chung zongah aa langh bantukin Mormon cauk chung zongah aa langh ve, tiah an ti. Hi cauk hi Moroni timi vancungmi sin in ka hmuh, tiah Josheph Smith nih a ti. An nih zumhning ahcun pathian cu ruh le sa ngeimi, kumkhua hmunmi, le Jesuh a chuah khawhnak hnga Marry he nuva sinak zong a tuahmi a si, ti a si. Khamnak le vanlei thluachuah cu Joseph Smith sinah phuan asimi langhnak zulh le nawlngeihnak in a ra lai, tiah an zumh.\nBiaknak kip ngeih ciomi cathiang nih tinhmi pakhat an ngei dih hrimhrim lo. Tinhmi dang cio an ngei dih. A cunglei kan chimmi biaknak hna hi aa lomi pakhat hmanh an um lo. An lakah pakhat a hman ahcun, a dang cu an palh tinak a si hnga. Cucaah zeitindah khrihfa Baibal cu zei nih dah a phun danter i, a cung nung cem ah a chiah, tihi tawi tein hun zoh rih u sih.\nB. Biaknak Dang Cathiang le Khrihfa Baibal Aa Dannak\nA cunglei kan relmi in vawlei cung biaknak ngan ngan hna nih an ngeih ciomi Cathiang cu an dihlak in an hman dih kho lo, ti cu kan fiang cang. Zungzal nunnak kongah siseh, pathian kongah siseh, an chimmi aa khat lo! Cucaah zei biaknak cathiang dah a hman, timi kongah biachahnak kan tuah a hau.\nA hmanmi biachahnak kan tuahkhawhnak hnga vawlei cung biaknak kip cathiang cawnpiakmi lakah a zeidah a dik cem, tihi tha tein kan cithlat a hau\nHindu Cathiang: Hindu cathiang cawnpiakning ahcun minung cu taksa in a thih hnuah hrin-kirnak (reincarnation) nih a zulh colh, tiah an ti. Asinain minung tuanbia ah thil tha tuah mipa cu minung ah a kir than i, thilchia tuah mipa cu caw le vok hna ah an kir, timi a um bal lo. Cucaah Hindu cathiang cu a cawnpiakmi a hman ko, ti khawhnak caah tete tha a ngei lo.\nBuddha Cathiang: Buddha cathiang cawnpiakning ahcun Four Noble Truths timi le zulhphung 8 (Eight-fold Noble Path) tlamting tein kan zulh khawh ahcun thlarau bantuk ah kan cang lai i, tlenglak in hngalhternak kan hmu lai, tiah an ti. Asinain an zulhphung hna cu minung nih zulhkhawh mi an si lo. Tahchunhnak ah na duhnak (desire) kha that, tiah an ti. Minung si rih chung ahcun duhnak (desire) he then awk kan tha lo.\nIslam Cathiang: Muslim cathiang cu an pathian ‘Allah’ nih direct in a prophet Muhammad sinah a pekmi a si caah hi cathiang (Koran) chung ummi nawlbia vialte a zulmi cu khamh an si lai, tiah an ti. Sihmanhsehlaw sualnak kong le khamhnak kong a chimmi ah fakpi in aa kalh. Khamhnak kongah Muslim cathiang Quran a mah le mah aa kalh. Hmun khat ah “thil tha tuahnak in khamhnak cokhawh a si” (Quran 7:6-9), tiah a ti. Cun hmun dangah mipakhat khamhnak a co ding le co lo ding cu tuahsernak lawng in siloin Allah nawl a si” (Quran 57:22), tiah a ti than fawn. Cucaah Muslim cathiang cawnpiakning in cun nun chungah khamhnak coding le coloding fiannak ngeih khawh a si lo. A mah prophet Mahammad zong khamh a si lai le si lai lo aa fiang ve lo (Quran 3:34; 46:9). Sualnak kongah Muslim cathiang Quran nih “minung sualnak cu Allah duhnak a si” (Quran 4:88; 7:6-18), tiah a ti.\nMormon cathiang: Mormon biaknak cathiang chungah khuapi min, hmunhma min le chingchiahnak tuahmi kong chimmi tampi hmuh an si. Asinain cu vialte cu nihin ah hmuh hawhmi pakhat hmanh a um lo.\nKhrihfa Cathiang: Khrihfa Baibal nih a chimmi khuapi min, hmuh hma min, le hruaitu min vialte cu nihin ah archeologist pawl nih tha tein an hmuh khawh dih. Cu lawng siloin khrihfa Baibal (Biakam Hlun) chungah rak chim ciami chungin tampi vawlei tuanbia theih awk in a tlingmi relcawk a si lo. Vawlei thohkehning le minung thohkehning fiangte zumhawktlak tein a chim khawh. Sual thohkehning kongah Pathian duhnak ruangah siloin minung nawl ngeih lo ruangah a si, tiah a ti i cucu nifatin minung nunnak nih a hman, tiah tehte a khan. Misual hna khamhnak kongah sual ngei lo Pathian fa (mithiang) nih misual (vawlei mi vialte) caah sual ngeihthiamnak thisen a luanh piak hna, tiah a ti i cucu nihin thiang minung ngeihmi ngeihthiamnak nunphung nih a hman tiah tehte a khan ve. Khrihfa Baibal nih thih hnu pinlei nunnak kong a canpiakmi ah buaiawk pakhat hmanh a um lo: a fiang tuk. Cu lawng siloin Baibal nih a chimmi vialte le Pathian program tlinnak Jesuh chuahning, nuning, le thihning achimmi vialte kongah vawlei tuanbia (history) nih, a hman tiah, tehte a khan. Cucaah Khrihfa Baibal cu minung phuah copmi siloin Pathian nih, minung hmangin, vawlei mi vialte caah zulh awk le zumh awkah a kan pekmi hrimhrim a si.\nZei nih dah Baibal cu a phun danter? A cunglei kan zohmi vialte fonh in kan zoh tikah khrihfa Baibal a phuntertu cu a fiang ngai ko cang. A zeidang vialte cu chia ko hna u si law, Biakam Hlun in Biakam Thar tleng lakin muhrual a tuahtu Jesuh Khrih tehte hrimhrim nihhin khrihfa kan Baibal cu biaknak dang cathiang hna lakah cungnung cem ah a chiah.\nBiaknak dang cathiang nih minung le pathian pehtlaihnak kong, zungzal nunnak kong le nihin minung nunnak nih aa tinhmi kongah a phunphun in an chim cio. Cucaah vawlei kan nun chung ahhin zungzal an umnak ding hmun fimkhur tein thim thiam hi a biapi ngaingai.\nPosted by Hrambik Lian at 10:26 am